# ACTA DE SESSIÓ: PLE MUNICIPAL

REF.: 14/2015

## Identificació de la sessió

Caràcter: ORDINÀRIA.

Data: 29 d´octubre de 2015 .

Hora: de les 20:00h. a les 22:27 h.

Lloc: a la sala de Plens de l'Ajuntament.

## Hi assisteixen

Xavier Godas Perez

Pau Morales Romero

Benet Oliva Ricós

Paula Lloret Puig

Maria Lluïsa Ruhí Planas

Josep Carlos Babot

Carola Llauro Sastre

Joan Alfons Cusido Macia

Francesc Xavier Garrigos Roca

Teia Alvarez Pons De Vall

Enric Miralles Mestres

Gemma Maria Martin-Moreno Garcia

Maria Angeles Bosch Mauri

### Autoritzats:

Sergi Grau Piniella

## *Secretari*

Bernat Calvo Català

## Ordre del dia

1. Aprovació de l'acta de la sessió ordinària de 23 de juliol de 2015.

2. Acord de modificació, imposició i establiment de les ordenances fiscals reguladores dels tributs municipals per a l'exercici de 2016. (aprovació provisional).

3. Resolució d’al·legacions i aprovació del Compte General de 2014.

4. Sol·licitud de baixa com a membre de la Federació de Municipis de Catalunya.

5. Aprovació del Conveni marc de col·laboració entre el Servei Català de Trànsit i l'Ajuntament de Vilassar de Dalt en matèria de seguretat viària, i de l'annex per a la redacció d'un Pla Local de Seguretat viària per a l'Ajuntament de Vilassar de Dalt .

6. Moció de suport al president Mas, l'exvicepresidenta Ortega i la Consellera Rigau amb motiu de la seva imputació per l'organització del 9N.

7. Nomenament del representant de l'Ajuntament al Consell de Participació de Centre de l'Institut Torremar.

8. Moció del PSC per no judicialitzar la política a Catalunya.

9. Moció que presenta el grup socialista de l'Ajuntament de Vilassar de Dalt amb motiu de l'augment d'assassinats masclistes dels darrers mesos.

10. Assabentar dels Decrets d'Alcaldia.

11. Precs i preguntes.

## Desenvolupament de la sessió

**1.- Aprovació de l'acta de la sessió ordinària de 23 de juliol de 2015.**

L’alcalde pregunta si hi ha alguna esmena a introduir a l’acta de la sessió ordinària de 23 de juliol de 2015.

El Sr. Cusidó diu que té l’esmena següent:

* A la pàgina 21, al tercer paràgraf a la fila 4 on posa “tirales”, hauria de posar “tirarles”.

Diu que falta l’acta del mes de setembre.

El secretari municipal comenta que secretaria ha tingut una mica de col·lapse i que espera posar-se al dia en breu.

A continuació sotmet l’acta votació i s’aprova per assentiment.

**2.- Acord de modificació, imposició i establiment de les ordenances fiscals reguladores dels tributs municipals per a l'exercici de 2016. (aprovació provisional).**

El secretari llegeix la moció, la part expositiva de la qual diu:

### REFERÈNCIA DE L’EXPEDIENT: PACO2015000151

Moció presentada per: Equip de govern

## Assumpte

Acord de modificació, imposició i establiment de les ordenances fiscals reguladores dels tributs municipals per a l'exercici de 2016. (aprovació provisional).

Relació de fets

1. El text refós de la Llei reguladora de les Hisendes Locals, aprovat pel Reial Decret Legislatiu 2/2004, de 5 de març, estableix en els seus articles 15 a 19 el procediment per a l’aprovació i modificació de les Ordenances fiscals reguladores dels tributs locals.
2. En el cas d’imposició de nous tributs, les Ordenances fiscals hauran d’aprovar-se simultàniament a l’adopció dels respectius acords d’imposició. L’article 16.1 del text legal esmentat estableix que les Ordenances fiscals contindran com a mínim la determinació dels elements tributaris, el règim de declaració i d’ingrés, així com les dates d’aprovació i d’inici de la seva aplicació.
3. Quan es modifiquen les Ordenances fiscals, els acords de modificació hauran de contenir la nova redacció dels preceptes afectats.
4. La publicació dels textos actualitzats de les ordenances fiscals municipals resulta necessària, a fi de donar compliment al que estableix l’article 85 de la Llei 58/2003, de 17 de desembre, General Tributària, ja que aquestes han de complir la doble funció de servir com a eina normativa fonamental de gestió dels tributs locals i alhora comunicació informativa amb els ciutadans.
5. Així mateix, la Disposició addicional quarta, apartat 3, de la Llei General Tributària, i l’article 12 del text refós de la Llei reguladora de les Hisendes Locals possibiliten que les Entitats locals adaptin l’aplicació de la normativa tributària general al règim d’organització i funcionament propi de cada Entitat, previsió aquesta que justifica la proposta d’aprovar i mantenir actualitzada, amb les modificacions que s’escaiguin, una Ordenança General, redactada a l’empara de l’article 106.2 de la Llei 7/1985, de 2 d’abril, reguladora de les Bases del Règim Local.
6. En aquest sentit, les modificacions introduïdes als textos de les ordenances fiscals municipals obeeixen, al compliment de les previsions normatives esmentades anteriorment.
7. Vistos els informes tècnic econòmics a què es refereix l’article 25 del text refós de la Llei reguladora de les Hisendes Locals, en els quals es posa de manifest el valor de mercat de la utilitat derivada de la utilització privativa o aprofitament especial del domini públic local en cadascú dels supòsits que originen la imposició de taxes o la modificació de les seves tarifes.
8. Verificat que, en relació a les taxes per prestació de serveis públics o realització d’activitats administratives de competència local, que s’imposen o es modifiquen, l’import de la recaptació estimada no excedeix, en el seu conjunt, del cost previsible del servei o activitat que es prestarà, conforme al que preveu l’article 24.2 del text refós de la Llei reguladora de les Hisendes Locals.
9. Vista la Memòria del regidor delegat, els informes de la Secretaria i la Intervenció, i vist el dictamen favorable de la Comissió Informativa, es proposa al Ple l’adopció dels acords següents:

## Proposta d’acords

1. Aprovar provisionalment la modificació de l’Ordenança General de Gestió, Inspecció i Recaptació dels ingressos de dret públic municipals que haurà de regir per a l’exercici 2016 i següents.
2. Aprovar provisionalment per a l’exercici de 2016 i següents la modificació de les Ordenances fiscals que a continuació es relacionen:

|  |  |
| --- | --- |
| **Ordenança. fiscal núm.:** | **Reguladora de:** |
| 00 | Ordenança General de Gestió, Inspecció i Recaptació dels ingressos de dret públic municipals. |
| 01 | Impost sobre vehicles de tracció mecànica. |
| 02 | Impost sobre construccions, instal·lacions i obres. |
| 03 | Impost sobre béns immobles. |
| 04 | Impost sobre l’increment de valor dels terrenys de naturalesa urbana. |
| 05 | Taxa per llicències i instruments urbanístics. |
| 06 | Taxa per expedició de documents administratius. |
| 07 | Taxa per la prestació dels serveis d’intervenció administrativa en l’activitat dels ciutadans i les empreses a través del sotmetiment a prèvia llicència, comunicació prèvia o declaració responsable i pels controls posteriors a l’inici de les activitats. |
| 08 | Taxa per recollida d’escombraries. |
| 09 | Taxa per drets de connexió a les xarxes de serveis públics municipals. |
| 12 | Taxa per al trasllat i la permanència de vehicles, mobles i efectes similars al dipòsit municipal o terrenys del comú. |
| 13 | Taxa per assistència a la llar d’infants municipal. |
| 14 | Taxa per ocupació del subsòl, sòl i volada de la via pública. |
| 15 | Taxa per l’ocupació de terrenys d’ús públic amb taules i cadires i instal·lacions no fixes amb finalitat lucrativa. |
| 16 | Taxa per les entrades de vehicles a través de les voreres i les reserves de via pública. |
| 17 | Preu públic Preus Servei Psicopedagògic Municipal. |
| 18 | Taxa per l’ocupació de terrenys d’ús públic amb llocs o parades del mercat setmanal. |
| 19 | Taxa per l’ocupació de terrenys d’ús públic amb mercaderies, materials de construcció, runes, tanques, puntals, estintols, bastides i altres instal·lacions anàlogues. |
| 22 | Impost sobre activitats econòmiques. |
| 23 | Taxa pel servei de cementiri. |
| 25 | Taxa per estacionament de vehicles de tracció mecànica en terrenys d’ús públic local. |
| 26 | Taxa pels serveis relatius als animals domèstics. |
| 27 | Taxa per l’assistència al centre obert. |
| 29 | Taxa del servei d’atenció domiciliària. |
| 31 | Preu públic per les falques publicitàries del Patronat l’Emissora Municipal. |
| 32 | Preu públic Publicitat Butlletí d'informació Municipal. |
| 34 | Taxa per serveis especials de vigilància i altres motivats per espectacles públics i grans transports. |
| 35 | Taxa per la prestació de serveis i l’aprofitament especial dels edificis municipals, i utilització de material. |
| 36 | Preu públic per les activitats de les aules de cultura |
| 37 | Preu públic per les prestacions de serveis als Serveis Esportius Municipals (SEM) Can Banús. |
| 39 | Preu públic pels serveis de guiatge d’elements patrimonials de Vilassar de Dalt. |
| 40 | Preu públic per la prestació dels serveis del Casal de la Gent Gran de Can Rafart. |

1. Els acords definitius en matèria de derogació, aprovació i modificació d’Ordenances fiscals per a l’exercici de 2016, així com el text refós aprovat, seran objecte de publicació en el Butlletí Oficial de la Província.
2. Exposar al públic en el tauler d’anuncis de l’Ajuntament els anteriors acords provisionals, així com el text complet de les Ordenances fiscals aprovades de nou o modificades durant el termini de trenta dies hàbils, comptats des del dia següent al de la publicació de l’anunci d’exposició en el Butlletí Oficial de la Província.

Durant el període d’exposició pública de les Ordenances, els qui tinguin un interès directe o resultin afectats, en els termes previstos a l’article 18 del text refós de la Llei reguladora de les Hisendes Locals aprovat pel Reial Decret Legislatiu 2/2004, de 5 de març, podran examinar l’expedient i presentar-hi les reclamacions que estimin oportunes. Transcorregut el període d’exposició pública sense haver-se presentat reclamacions, els acords adoptats restaran definitivament aprovats.

1. Delegar a la Junta de Govern Local l’establiment i fixació dels preus públics, de conformitat amb l’article 23.2 b de la Llei 7/1985, de 2 d’abril.

El *Sr. Oliva* comenta que el Pla d’ajust de 2014 fixa la pauta dels pressupostos i també de la modificació de les ordenances fiscals.

Comenta que és un moment cabdal, ja que tenint en compte un moment de davallada d’alguns ingressos clau de les finances municipals és molt important ser rigorós en aquest aspecte.

Manifesta que es mantenen les bonificacions habituals i se n’introdueixen un parell de tipus social o medi ambiental: el 15 % de l’import de la llar d’infants pels titulars de família nombrosa i pel 2016 s’afegeix als titulars de família monoparental pels conceptes d’assistència i permanència menjador, sempre i quan els ingressos de la unitat familiar siguin inferiors a 5 vegades el salari mínim interprofessional. Afegeix que la de tipus ambiental que s’introdueix és una bonificació del 75 % de la quota de l’impost a favor dels titulars de vehicles que per la classe de carburant utilitzat o per les característiques dels seus motors es considera que produeixen menys impacta ambiental.

Pel que fa a les bonificacions de taxes i preus públics diu que la taxa d’escombreries s’incrementa un 3,5 % per tal d’anar reduint el dèficit d’aquest servei i aconseguir l’equilibri econòmic per un període de tres anys, la taxa per la cessió d’espais públics es modifica en el sentit de no exigir la fiança a les persones físiques o jurídiques sense ànim de lucre que desenvolupin prioritàriament l’exercici de la seva activitat a Vilassar de Dalt i les seves finalitats comprenguin la promoció d’interès social, cultural, educatiu i/o econòmic del terme. Afegeix que s’ha eliminat la pèrgola de Can Rafart i s’ha afegit la planta baixa de l’Estrella que estava pendent. Diu que en funció de l’experiència positiva que s’ha tingut amb l’Ordenança dels préstecs de material en aquest moment es pot simplificar els tràmits de les fiances per a les entitats.

Referent a la resta de taxes no hi ha cap altra variació significativa llevat de petits retocs de l’articulat que permet una millor interpretació i aplicació en cada cas que es produeix fet imposable tant per les taxes per prestació de serveis com per aquells que graben la utilització privativa del domini públic, a més de les correccions de sintaxi i gramaticals habituals en aquests casos.

Quan a l’ordenança reguladora de l’Impost sobre Construccions diu que s’incorpora la redacció de les llicències per declaració prèvia que es va introduir a l’ordenança que es va aprovar definitivament al mes de setembre.

Diu que l’IBI manté el tipus per tal de compensar el possible augment dels valors cadastrals que es facin des de Madrid i també s’incorpora per llei, l’exempció de plusvàlues, adhesions i execucions hipotecàries.

Afegeix que també s’ha incorporat a l’obertura d’establiments, el tema dels habitatges turístics.

El *Sr. Cusidó* anuncia que presentaran al·legacions.

Demana que s’expliqui l’increment de l’IBI, ja que els pressupostos de l’estat ja s’han aprovat i si no es modifiquen els tipus, els darrers anys hi ha hagut un increment d’un 10 %, quan es modificava quedava en aprox. un 5 %. Pregunta quina és la previsió per aquest any.

Manifesta que els sembla bé mantenir les bonificacions, però puntualitza que ja venen establertes per llei.

Diu que en algunes coses estan d’acord i en d’altres no, però que ja ho detallaran a les al·legacions.

Quant a les escombraries diu que hi ha un increment del 3,5 % i que si es mira l’històric des del 2007 al 2011 es va pujar un 12 % i del 2011 al 2015 un 30 % i en 9 anys hi ha hagut un increment d’un 45,5 % i si no se li ha pagat més a la concessionària, vol dir que o en un inici estava molt per fora del que realment costava el servei o ara s’està cobrant més del que pot costar el servei.

Afegeix que l’IBI del 2007 al 2011 es va incrementar un 12 %, del 2011 al 2015 un 30 % i que sense contar l’increment d’aquest exercici s’ha pujat un 45 %.

Puntualitza que els increments són molt elevats si es compara amb la mitjana d’increments dels salaris i afegeix que s’està castigant a la ciutadania amb una sobrecàrrega d’impostos, per què hi ha un deute descontrolat d’elements que no s’utilitzen bé com que no es fa el control rigorós de la despesa i afegeix que el tancament del 2015 serà històric.

Conclou dient que aquest increment d’ordenances portarà a que sigui insostenible viure a Vilassar de Dalt.

El *Sr. Miralles* comenta que en aquest Ple del mes d'octubre es porta a debat les Ordenances Fiscals (OOFF en endavant), que marcaran quins impostos, taxes i preus públics s'establiran i que tota la ciutadania de Vilassar haurà de fer-hi front a partir del 2016.

Manifesta que l'aprovació que avui es porta al Ple regula les obligacions impositives que tota la població de Vilassar ha d'afrontar, perquè aquest Ajuntament pugui desenvolupar les seves activitats diverses, com per exemple la prestació de serveis públics bàsics, desenvolupar programes d'atenció social o polítiques diverses.

Diu que segur que molts dels que avui escolten hauran sentit a parlar del finançament local i la seva necessitat de reforma integral del sistema de finançament local. Explica que els ingressos que dels que l'Ajuntament pot disposar estan fortament condicionats a les lleis que l'Estat Espanyol marca a través d'alguns articles de la Constitució Espanyola com l'article 142, com també l'article 149 i pel Reial Decret Legislatiu 2/2004 de 5 de març i modificat el 30 de desembre de 2014 on s'aprova el text regulador de les Hisendes Locals (entre d'altres) i marca el que avui es porta a debat.

Comenta que la CUP vol denunciar que aquest sistema de finançament dels ajuntaments que és totalment injust i pervers i que en última instància la principal perjudicada n'és la població. Afegeix que aquesta perversió es produeix quan, per una banda, els ajuntaments han de nodrir-se de l’impost sobre la construcció i sobre la plusvàlua (que no és més que un impost sobre l’especulació), i que provoca que a la pràctica els ajuntaments tinguin més finançament com major sigui l’especulació i la construcció, i puntualitza que aquí a Vilassar de Dalt és un bon exemple amb la gestió que han dut a terme anteriors governs del Grup d'Esquerres portant a l’ajuntament fins a dia d'avui a tenir un deute viu de 25.059.127M€ [2.221€ de deute per habitant] segons dades publicades el passat 18 d'octubre al diari ARA, estant a la posició nº 5 d’ajuntaments endeutats de poblacions de més de 7000 habitants.

Per altra banda, comenta que es pateix un doble problema i és que l’Estat transfereix als municipis una quantitat de diners (que prèviament se’ls ha aportat) i que es calcula, entre d’altres pel volum de població, però que depèn dels ingressos –i de les previsions d’ingressos- que l’Estat fa respecte els impostos que recapta, com l’IRPF i l’IVA.

A més, diu que aquests càlculs no tenen en compte la quantitat ni la qualitat dels serveis que els ajuntaments ofereixen a la població i val a dir que a Vilassar n’hi ha uns quants.

Demanen a més que tots els partits que aquí estan representats i la societat civil que així ho vulgui, prengui les mesures corresponents per treballar i exigir que l'Estat Espanyol retorni d'una vegada els imports de mes que se'ls ha ingressat en exercicis anteriors (2008 i 2009) i que a dia d'avui no han estat retornats a la població.

És per tot això que la CUP demana un trencament amb l'actual situació d'espoli fiscal amb el que l'Estat Espanyol manté presoneres i un trencament amb aquestes regles del joc injustes que priven d'establir un sistema de finançament ètic i socialment just per a totes les catalanes i vilassarenques.

La *Sra. Àlvarez* diu que deixant el context nacional aclarit i avançant cap el municipalisme que a la CUP els caracteritza, entren en matèria i passen a debatre les OOFF d'aquest 2016 que avui es sotmeten a votació inicial, i tota aquella persona que vulgui hi podrà fer al·legacions en el període d'exposició pública que s'obrirà durant 30 dies hàbils a partir de la publicació d'aquest acord al Butlletí Oficial de la Província de Barcelona i després d'aquesta votació.

Però puntualitza que per debatre-les cal que posin de relleu una petita evolució del finançament local:

Explica que al llarg dels anys la CUP ha observat com el finançament local ha anat minvant a causa de l'actual context econòmic i que els ajuntaments i també el de Vilassar de Dalt, havien escollit seguir el model imperant de finançament, recaptant a través de l'impost (avui irrisori) sobre Construccions, Instal·lacions i Obres, -afavorint dur a terme polítiques públiques que prioritzessin l'especulació urbanística i el trinxament del territori, com també a través de l'Impost sobre Béns Immobles i el cobrament de les Plusvàlues essent principals fonts d'ingressos municipals. Diu que aquesta manera de fer ha provocat a la vegada un molt baix efecte redistributiu de la riquesa, o dit d'una altra manera una poca progressivitat al gravar de forma similar a tots els contribuents.

Comenta que cal tenir present una altra pràctica que els anteriors governs municipals han dut a terme que ha estat l'externalització de serveis. Explica que l'anterior equip de govern el passat Ple de 27 de juny de 2013 va aprovar la creació d'un nou servei funerari municipal amb la voluntat expressa de ser seguidament externalitzat i així aconseguir recursos extraordinaris. Afegeix que al no dur a terme el complex, l’Ajuntament i en conseqüència el poble, va pagar 299.965,88€ per poder recuperar la pau social al municipi, enlloc de destinar-los a la prestació de serveis públics i de qualitat. Puntualitza que la CUP no aposta per la privatització de serveis públics.

A la vegada comenta que una altra forma característica d'anteriors equips de govern per aconseguir ingressos extraordinaris ha estat les cessions de sòl públic a empreses privades, com va ser el cas Ca Nolla i de Sorli Emocions cedint el terreny a l'empresa per un període de 50 anys. Manifesta que l'ajuntament en el Ple de 7 d'abril de 2015 demanava a Sorli que fés un avançament dels diners que l'ajuntament hauria hagut d'anar cobrant, per valor de 187.527,43€ per retornar el cànon concessional més l'indemnització a l'empresa Complex Funerari SL.

Des de la CUP de Vilassar no entenen perquè no es fa a la vegada l'aprovació de les Ordenances Fiscals i dels Pressupostos. Es preguntem com es pot donar per bo un augment o disminució de les taxes sense saber si serà suficient per poder prestar els serveis. En canvi, afegeix que fent-ho a la vegada es podrien ajustar les ordenances i els pressupostos de manera més acurada.

El *Sr. Miralles* manifesta que des de la CUP han pogut veure en aquestes OOFF de 2016 que a través dels impostos directes com l'IBI, IVTM, IVTNU, IAE es preveuen ingressos per valor de 4,8M€ representant el 47,42% dels ingressos municipals. En molts dels casos els tipus de gravamen no s'han modificat respecte les OOFF de 2015 tot i que val a dir que la pujada ja es va notar al pas pel 2014.

Tot i això, saben que es pot aplicar una política fiscal molt més justa i que ajudi a fer una millor redistribució de la riquesa, o si més no, de la pressió fiscal que cada vilassarenca haurà de suportar cara aquest 2016.

Manifesta que una de les primeres propostes que la CUP de Vilassar té en ment és la d'estudiar la possibilitat d'establir una major progressivitat en l'Impost de Béns Immobles: Puntualitza que les companyes de la CUP de Berga, van aconseguir augmentar alguns trams, d'acord amb la legislació, amb un gravamen de l'0,910% per aplicar al 4%, el de més valor cadastral, llevat dels d'ús residencial fent que l'increment de recursos que se n'obtingués, anés destinat a subvencionar la resta de contribuents. Comenta que un exemple de la redistribució podria ser una subvenció d’un 50% als habitatges amb menor valor cadastral (fins a 40.000 euros); d’un 25% als de 40-60.000 euros, i d’un 10% als de valor cadastral d’entre 60.000 i 180.000 euros, tenint també en compte criteris de renda i que només puguin accedir als ajuts els propietaris d’un sol habitatge de primera residència.

Seguint amb l'Impost de bens Immobles diu que no estan d’acord amb la bonificació del 50% de l'impost que estableix l'equip de govern a aquelles empreses d'urbanització, construcció i promoció immobiliària i que les vivendes resultants no figurin dins de l'immobilitzat de l'empresa. Pensen que si un sector de Vilassar s'urbanitza i els constructors tenen la possibilitat de vendre els habitatges i aconseguir el benefici, han de tributar com qualsevol altre vilassarenc que ha d'afrontar l'IBI de casa seva.

Pel que fa a l'ordenança de l'IBI que preveu una escala de bonificacions per a famílies nombroses segons el Salari Mínim Interprofessional, diu que caldria afegir segons el seu criteri, que les bonificacions també s'establissin per a famílies en situació de risc o atur, sempre i quant aquestes vivendes no estiguin llogades.

A la vegada manifesta que la CUP seria partidària de poder penalitzar amb un increment de l'IBI aquelles vivendes que una vegada es realitzés un cens dels habitatges buits a Vilassar es declaressin buides per un any o més. Saben que el govern de l'Estat Espanyol esta vetant aquesta possibilitat i davant d'aquest fet proposen estudiar la possibilitat de bonificar l'IBI d'aquelles propietats que entrin dins el projecte de Masoveria Urbana per facilitar l'accés a l'habitatge per aquelles persones amb menors recursos.

La *Sra. Àlvarez* comenta que pel que fa a l' Impost Vehicles Tracció Mecànica i l’Impost sobre Activitat Econòmica: demanen que l'ajuntament recuperi la funció plena de recaptació voluntària i executòria sobre aquest impost, per aconseguir que la Diputació de Barcelona no el gestioni i a la vegada no cobri per aquest servei.

Diu que també proposen el següent:

* Que s'estableixi una bonificació diferenciada, major per als vehicles elèctrics i menor per als vehicles diesel.
* Que per l'Impost de Construccions Instalacions i Obres no veuen que s'estableixin bonificacions per a la instalació d'energies alternatives a les vivendes i afegeix que veurien amb bons ulls que s'estudiés aquesta possibilitat.
* Per la Taxa d'Assistència a la Llar d'Infants Municipal consideren que és una taxa molt elevada i és de les llars d'infants més cares del Maresme. Per això estudiaran la taxa i presentaran les al·legacions oportunes.
* Pel que fa a la Taxa de Subministrament d' Aigua: demanaran que les persones que per motius econòmics no puguin fer front al pagament del servei, segons valoració de serveis socials, no hagin de veure tallat el subministrament i per tant no hagin de pagar la taxa de reconnexió en cap cas.
* Pel que fa a la Taxa Centre Obert i Casals: diu que no tenen clar, segons està escrit a l'ordenança quins horaris són els que marquen les tarifes. No estan desglossats els imports de cada franja horària i demanen si es podria especificar de millor manera.
* Pel que fa a l'ordenança on s'estableixen els preus públics per falques publicitàries de l'organisme autònom de l'emisora municipal, demanarien que si l'organisme autònom ja no existeix com a tal, es suprimeixi la paraula organisme autònom. A la vegada creuen que falten preus més econòmics pels comerços de Vilassar, i que ja faran al·legacions en aquest sentit.
* L' OOFF num35 taxa per la prestació de serveis i aprofitament especial dels edificis municipals i utilització de material. Creuen que totes les entitats sense ànim de lucre no han d'assumir cap cost, ni tan sols el de la neteja.

El *Sr. Miralles*, pel que fa al text que es porta a aprovació, diu que en la seva relació de fets esmenta que les lleis que l'Estat Espanyol imposa prioritzen el pagament del deute per sobre del pagament dels serveis necessaris per la ciutadania, i que aquest fet, deixa poc marge de maniobra a unes polítiques fiscals progressives que permetin una major distribució de la riquesa. En aquest punt no hi estem del tot d'acord:

Puntualitza que és cert que cal independitzar-se i gestionar-se sense la tutela de l'Estat Espanyol. Tot i això, afegeix que la CUP veu avui una oportunitat més per capgirar la lògica de lleis espanyoles que tenen una clara vocació de servei al mercat, aprofitant l'actual marc legal i ampliant la progressivitat d'aquells impostos, perquè aquells qui més tinguin, siguin aquells qui més paguin, i que l'esforç del 10% de la població amb més recursos, es solidaritzi amb el 90% restant.

Conclou dient que la CUP demana que es replantegin algunes mesures de les que avui s'aproven i es treballi des d'aquest ajuntament a favor de la classe treballadora de Vilassar de Dalt. Per tot això anuncia que la CUP votarà en contra.

La *Sra. Martín-Moreno* diu que s’abstindran i que presentaran al·legacions estudiant una a una les ordenances fiscals.

Comenta que al programa electoral del Partit Popular ja van dir que els impostos de Vilassar de dalt eren més cars que els d’Alemania si es feia una comparativa.

Manifesta que no entenen que s’hagin pujat els impostos com el de la brossa i que els ciutadans s’estiguin queixant que no es recull bé. Afegeix que també els impostos del cementiri, que està en molt males condicions.

Puntualitza que els impostos no són pel govern central sinó per l’Ajuntament de Vilassar de Dalt.

Aclareix que posaran al·legacions per què la majoria de famílies no arriben a final de mes i no poden estar pagant tants impostos.

La *Sra. Bosch* manifesta la seva alegria davant del plantejament que s’hagi practicat l’exempció per les famílies monoparentals, ja que ho volien demanar, així com també l’exempció per les famílies nombroses a la taxa d’obres que incloguessin una millora en l’eficiència energètica a l’obra que realitzessin.

En referència a la bonificació de la taxa d’escombraries per d’utilització de la deixalleria, celebra que s’hagin modificat els paràmetres que hi havia marcats de cara que el servei serveixi d’incentiu i se’n promogui l’ús.

Diu que seguiran estudiant les ordenances i que presentaran les al·legacions que creguin oportunes.

Anuncia que s’abstindran.

El *Sr. Oliva* diu que és molt important el que han dit tots els grups referent a presentar al·legacions, concretes, que es puguin estudiar amb calma.

Puntualitza que avui és una aprovació inicial que té com a finalitat exposar-ho a informació pública.

Comenta que el debat sobre el finançament local, seria llarg, i diu que és un finançament molt condicionat a un determinat tipus de despesa i per tant poc marge deixa. Afegeix que és el que hi ha i que una vegada fet l’anàlisi s’ha d’entrar al mon real i s’ha de mirar com es fa per cobrir el millor possible i mantenir els serveis per què l’objectiu és poder pagar les obligacions que es tenen i al mateix temps mantenir el servei fins on es pugui.

Puntualitza que és un repte que obliga a intentar que cada taxa com per exemple la de la brossa gradualment vagi cobrint el cost del servei. Puntualitza que la intenció és que en tres anys es pugui cobrir el cost real i al mateix temps s’estan buscant fórmules per millorar-ne l’eficiència econòmica.

Manifesta que durant l’exposició pública també s’aprofitarà per calcular bé l’increment sobre els valors cadastrals que es preveuen per part del govern central i en funció d’això ja es farà una proposta en el ple d’aprovació definitiva.

Diu que s’han comentat tot un conjunt d’aspectes i vol fer notar que hi ha una aspecte fonamental en la definició de les Ordenances fiscals que és que les bonificacions s’han d’ajustar al que estableix la llei marc. Afegeix que els hagués agradat incorporar els aspectes de masoveria urbana d’altres tipologies però com s’ha recordat la llei marc de l’IBI no ho permet.

Pel que fa a les bonificacions diu que quan se’n proposa una s’ha d’analitzar amb rigor.

Demana que el conjunt de propostes que s’han plantejat es formulin en forma d’al·legacions per què es puguin estudiar detingudament.

Comenta que no comparteix l’anàlisi catastròfic que s’ha fet sobre l’evolució futura i menys amb tot el que s’explica al Pla d’Actuació Municipal.

El *Sr. Cusidó* diu que el sòl urbanitzable sense planejament desenvolupat passa a classificar-se com a rústic i això vol dir que Can Maians passaria a pagar un IBI rústic i demana que s’expliqui, ja que és una rebaixa important d’ingressos.

*L’nterventor municipal* diu que es tracta de la transposició d’una modificació introduïda per la llei 13/2015 de 24 de juny en relació al sòl urbanitzable sense planejament desenvolupat i la seva classificació com a béns rústics. Puntualitza que aquesta llei ha modificat la llei d’Hisendes Locals.

La *Sra. Martín-Moreno* diu que no entenen que si L’IBI de Madrid ja el tenen tots els ajuntament per què no ho té Vilassar de Dalt.

El *Sr. Oliva* puntualitza que tots els ajuntament estan fent les aprovacions inicials de les ordenances i afegeix que estan pendents de la comunicació de Madrid vers aquest tema i en funció d’això se sabrà com afecta a l’IBI de Vilassar de Dalt.

Insisteix que no han rebut cap dada de Madrid.

El *Sr. Cusidó* diu que a l’informe diu que Vilassar de Dalt ha estat inclòs en la relació de municipis als quals s’aplicaran els coeficients d’actualització de valors cadastrals que aprovi la llei de pressupostos de l’estat per 2016. Puntualitza que això vol dir que si se segueix la línea dels últims anys, que l’increment de valor de l’IBI per aquest any pot ser sobre un 10 %.

Diu que altres anys el que es feia és rebaixar el tipus impositiu per què la pujada no fos tant forta.

Manifesta que votaran en contra per què s’està fent una aprovació inicial que encara no està determinada, quan ja ha sortit publicat el que pujarà l’IBI i que és desproporcionat l’increment dels impostos que es plantegen.

L’alcalde diu que les ordenances fiscals han d’anar en línea amb el pressupost i que quan es porti a aprovació hi haurà un seguit d’al·legacions i que la voluntat de l’equip de govern és estudiar-les una a una.

Comenta que la situació de l’Ajuntament de Vilassar de Dalt no és la mateixa que hi havia fa quatre anys i es manté la política general d’intentar preservar amb els errors i els encerts, els servis públics municipals en la seva integralitat en comptes de desfer-se de serveis públics municipals.

Manifesta que s’ha hagut de compassar la preservació de serveis públics , amb alguna retallada que s’ha hagut d’assumir quan s’ha plantejat, amb una amortització progressiva del deute. Afegeix que probablement es veurà com el deute es reduirà significativament durant el 2016 i 2017 fins arribar a xifres aproximades d’una certa normalitat que permeti, no obtenir la liquiditat necessària per funcionar amb tranquil·litat i amb comoditat però com a mínim disposar de millors condicions per poder remuntar per funcionar amb tranquil·litat i amb comoditat però com a mínim disposar de millors condicions per poder remuntar com a organització.

Afegeix que l’Ajuntament de Vilassar de Dalt ha d’acabar de resoldre en tot aquest procés el desajust estructural des del punt de vista d’ingressos i despeses i afegeix que s’ha de fer no a partir de projectes que reportin ingressos, tot i que s’ha d’aprofitar la conjuntura quan és bona per Vilassar i d’aquesta manera confiar més amb el que són ingressos regulars.

Explica que tots els ingressos regulars dels que es disposa avui en dia són una part del que es podria disposar sota control públic, però é suna tema que s’haurà de discutir políticament i que el Pla d’Actuació Municipal brinda la oportunitat de poder afrontar aquesta discussió.

Manifesta que la voluntat general d’aquest govern i del conjunt del consistori és fer sostenible l’organització i a l’hora continuar prestant serveis públics.

Comenta que s’ha de ser pragmàtics i reconèixer que no tot està igual que estava al 2011.

A continuació sotmet la moció a votació i s’aprova per set vots a favor dels regidors d’ARA VILASSAR, 4 vots en contra dels regidors de CiU i CUP i 2 abstencions de les regidores del PSC i PP.

**3.-Resolució d’al·legacions i aprovació del Compte General de 2014.**

El secretari llegeix la moció, la part expositiva de la qual diu:

### REFERÈNCIA DE L’EXPEDIENT: PACO2015000161

Relació de fets.

1. S’ha format el compte general de l’entitat local, dels organismes autònoms i de les societats mercantils de capital íntegrament local, posant de manifest la gestió realitzada en els aspectes econòmic, financer, patrimonial i pressupostari, contenint la documentació que exigeix el Text Refós de la Llei Reguladora d’Hisendes Locals (aprovat pel Reial Decret Legislatiu 2/2004, de 5 de març).
2. Els estats i comptes anuals de l’exercici pressupostari 2014 s’han sotmès a l’informe de la Comissió Especial de Comptes, reunida en data 8 de setembre de 2015, la qual va dictaminar favorablement.
3. Exposat el compte general al públic en el Butlletí Oficial de la Província de data 10 de setembre de 2015, pel període reglamentari, s’ha presentat un escrit d’al·legacions, per part del Grup municipal de Convergència i Unió.
4. Informades, les al·legacions, per la Comissió Especial de Comptes en sessió celebrada el 22 d'octubre de 2015, aquesta proposa desestimar les al·legacions presentades i informa favorablement l’aprovació del Compte General de l’exercici 2014.

Fonaments de dret.

1.- Articles 208 a 212 del Text refós de la Llei reguladora de les hisendes locals.

2.- Instrucció de comptabilitat per a l’Administració Local.

3.- D’acord amb allò exposat, a la vista de la documentació que consta a l’expedient, i l’informe emès per la Comissió Especial de Comptes, es proposa al Ple de l’Ajuntament de Vilassar de Dalt l’adopció dels següents acords:

Proposta d’acord

1. Desestimar les al·legacions amb núm. de registre E2015004345 presentades pel Sr. Joan Alfons Cusidó i Macià, en representació del Grup Municipal de Convergència i Unió.
2. Aprovar el Compte General de 2014.
3. Rendir el Compte General així aprovat i tota la documentació que l’integra a la fiscalització del Tribunal de Comptes, tal i com s’estableix en l’article 212.3 del text refós de la Llei reguladora de les hisendes locals aprovat pel Reial decret legislatiu 2/2004, de 5 de març, a través de la Sindicatura de Comptes de Catalunya i al Ministeri d’Hisenda.

El *Sr. Oliva* diu que s’arriba a l’acord de tancament dels comptes de l’exercici 2014, un cop seguit el procediment establert per la llei.

Explica que hi ha una novetat formal que és que per primera vegada no hi ha la salvetat de l’interventor municipal en el sentit que els valors d’amortització no es basaven en un inventari valorat. Afegeix que amb l’inventari que es va aprovar al ple passat ha permès calcular correctament tot el balanç global de l’Ajuntament.

Pel que fa al resultat pressupostari ajustat diu que és 1.423.000 € positius i el romanent de tresoreria de despeses generals ajustats és positiu de 667.000 €.

Comenta que la gran assignatura pendent que s’ha d’anar resolent fruit d’aquest projecte de fons d’equilibrar la despesa corrent amb l’ingrés corrent és millorar les dades de l’estalvi net, és a dir que el desequilibri estructural que poc a poc es va amortitzant, s’ha d’aconseguir que es pugui anivellar tal com preveu el Pla d’Ajust.

Vol ressaltar que fruit d’aquests ingressos ha sigut un any en el que s’han realitzat un conjunt d’inversions significatives com acabar la biblioteca, l’edifici de Can Pons, posada en marxa del refugi d’animals, les pistes de Skate i tot un conjunt d’inversions de posar al dia aspectes legals de l’ajuntament com la realització de l’inventari de béns o la compra de llicències informàtiques.

Manifesta que els tècnics han contestat les al·legacions i que ara toca tancar l’exercici 2014.

El *Sr. Cusidó* diu que és cert que s’ha incorporat l’inventari però entén que no tocava aquest any sinó al 2015. Manifesta que l’art. 105 del decret 366 que diu que l’inventari s’ha de comunicar a la Generalitat i entén que no s’ha fet al 2014 sinó al 2015.

Afegeix que hi ha un altre condicionant que és que es tenien que haver aprovat els organismes autònoms, cosa que no es va fer per què s’ha aprovat ara.

Comenta que hi ha una minoració i entén que la mateixa reglamentació parla de la responsabilitat que es poden derivar dels membres. Puntualitza que l’art. 104 diu que cada vegada que hi ha un canvi de govern s’ha de fer el canvi patrimonial i aquest no es va poder fer per què no estava fet.

Entenen que això pot correspondre a eludir responsabilitats de l’anterior equip de govern, per què el que no han vist és la quantificació de l’enderroc de la masoveria de Can Banús que en el seu moment es va comprar per 18 milions, els canvis que han representat els terrenys municipals d’edificació d’habitatge que es pretén vendre a les entitats bancàries creditores, el patrimoni que es va fer de Viserma, dilapidat amb el temps com per exemple l’opció de compra de Ca l’Andreu del Vidre, el vitalici de Mestre Viladrosa i coses que no surten i insisteix que és un intent d’eludir responsabilitats per la minoració de patrimoni.

Diu que l’inventari no reflecteix la realitat de les coses.

Comenta que a la comissió especial de comptes van preguntar als tècnics municipals quin era el deute consolidat del grup municipal a 31 de desembre de 2014 i que se’ls va respondre que era de 26.266,67 € i que aquest deute incloïa el pendent d’abans i que s’ha comprovat amb l’informe d’intervenció i el deute viu només fa referència a l’endeutament financer que en aquest cas suposa un 262 % de la ràtio legal d’endeutament en termes consolidats, quan el màxim és de 110 % i com determina l’article 53 del Reial decret legislatiu del Text refós de les Hisendes Locals, està més del doble del que hauria d’estar.

Manifesta que s’ha d’afegir el deute a curt termini que no contemplen com endeutament viu, però són factures i altres gastats i que no s’han pagat.

Pel que fa a Viserma diu que és de 680.000 € més i en el cas de l’ajuntament és de 2.550.701 € a 31 de desembre i que si això se suma és un total de 29 milions i mig més els 734.000 € que es va finançar al 2014 i que s’ha tornat al 2015, surten 30 milions i mig, per què a més el romanent de tresoreria que és positiu de 634.000 € s’ha destinat a altres finalitats que no és el pagament del retorn del crematori.

Diu que no s’està fent res i que tard o d’hora arribarà i afegeix que cap any s’ha reduït la despesa i ajustar-la al que realment es cobra i és un desequilibri que s’anirà arrossegant sempre. Puntualitza que aquest any no hi ha cap ingrés atípic.

L’alcalde diu que per molt que s’aconsegueixi reduir el deute es tindran 31 milions de deute segons el Sr. Cusidó.

El *Sr. Oliva* comenta que el discurs del Sr. Cusidó és el mateix de fa cinc anys i puntualitza que els comptes els fan els tècnics de la casa.

El *Sr. Miralles* anuncia que s’abstindran ja que al 2014 la CUP no formava part del consistori.

La *Sra. Martín-Moreno* manifesta que votarà en contra de la moció.

La *Sra. Bosch* diu que votarà a favor de la moció.

El *Sr. Oliva* aclareix que tots els temes que ha fet esment el Sr. Cusidó estan contestats per l’interventor municipal que és el que dóna fe que tot s’ajusta a la normativa vigent.

Vol puntualitza que s’ha incorporat l’inventari al 2014 per què cada any tots els grups ho demanaven, per què és una millora per la transparència del propi ajuntament.

L’alcalde sotmet la moció a votació i s’aprova per 8 vots a favor dels regidors d’ARA VILASSAR i PSC, 3 vots en contra dels regidors de CIU i PP i dues abstencions dels regidors de la CUP.

**4.- Sol·licitud de baixa com a membre de la Federació de Municipis de Catalunya.**

El secretari llegeix la moció, la part expositiva de la qual diu:

### REFERÈNCIA DE L’EXPEDIENT: PACO2015000152

Moció presentada per: Equip de Govern

## Assumpte

Sol·licitud de baixa com a membre de la Federació de Municipis de Catalunya.

## Relació de fets

L’Ajuntament de Vilassar de Dalt va acordar la seva adhesió a la Federació de Municipis de Catalunya en sessió plenària de data 29 de maig de 1997.

Actualment hi ha dues associacions supramunicipals que donen serveis similars, però amb l’Associació Catalana de Municipis s’hi manté una relació molt més estreta i regular.

Es valora que l’Associació Catalana de Municipis ha tingut un paper més actiu i ferm en la defensa del dret a decidir del poble català i el rebuig d’intents de recentralització com la LRSAL.

És per això que es proposa donar de baixa l’Ajuntament com a membre de la Federació de Municipis de Catalunya, a efectes a partir de l’1 de gener de 2016.

## Fonaments de dret

Article 52.2 b) del Decret Legislatiu 2/2003, pel qual s’aprova el Text Refós de la Llei Municipal i de Règim Local de Catalunya.

## Proposta d’acord

1. Sol·licitar la baixar de l’Ajuntament com a membre de la Federació de Municipis de Catalunya a partir de l’1 de gener de 2016.
2. Notificar aquest acord a la Federació de Municipis de Catalunya.
3. Comunicar aquest acord al Departament d’Intervenció.

El *Sr. Morales* diu que el contingut de la moció és prou clar i explica que a Catalunya hi ha dues associacions de municipis que presten serveis i ofereixen tot un catàleg d’activitats, formacions, material als ajuntaments i fins ara Vilassar de Dalt estava adscrit a les dues , tanta l’ACM com a la FMC. Afegeix que entenen que són entitats necessàries sobretot per ajuntaments com el de Vilassar de Dalt, que tenen un tamany modest i permeten una serie d’opcions que faciliten molts serveis i formació i informació, però puntualitza que es tracta de materialitzar una cosa que ara mateix ja és un fet que és que Vilassar de Dalt ha deixat enrera una etapa d’equidistància entre dos pols i que al propi país la seva realitat política també ha canviat i per tant no hi troben motiu a seguir formant part d’una associació que el que ofereix és molt similar al que ofereix l’ACM però amb qui no es té relació i progressivament s’ha anat allunyant.

El *Sr. Garrigós* diu que des de CIU, consideren que les dues associacions tenen unes funcions de defensa i representació del mon local i veuen innecessari estar a les dues per què els serveis que ofereixen són molt semblants i també consideren que l’ACM defensa i representa millor els interessos i sentiment majoritari del poble de Vilassar de Dalt en l’àmbit supramunicipal.

El *Sr. Miralles* anuncia que la CUP votarà a favor de la moció.

La *Sra. Martín-Moreno* diu que votaran en contra per què no veuen normal que es vulguin donar de baixa de la FMC, creada pel PSC i afegeix que sí estarien a favor que es crees una associació de municipis que es preocupés de tots els municipis i fos neutral.

La *Sra. Bosch* diu que entén que la proposta de baixa de la FMC per l’argument de la quota segons se’ls va informar a la Comissió Informativa no correspon només que a una acció política que no pas a una mesura d’estalvi que no correspon al servei, pluralitat que demostra l’entitat, tant que la seva direcció tenen representació tots els partits que conformen el panorama polític català, atès que aquest ajuntament ja esta adherit a l’ACM, l’Associació de Municipis per la Independència, OMNIUM i l’Assemblea Nacional Catalana, entenen que ja rep l’assessorament i pautes a seguir que necessiten pel tema nacionalista.

Manifesta que la FMC abasta 622 municipis i representen 6.827.082 habitants, 110 accions promogudes en relació al rebuig a l’ARSAL, la guia de la bona governança i transparència municipal elaborada tant per la Federació com l’associació, 230 iniciatives normatives al 2015, 27 cursos amb 2641 inscrits. Afegeix que tot això avala el seu compromís amb el municipalisme i demana que la moció es deixi sobre la taula fins que s’hagi celebrat la visita del president de l’entitat programada pel mes que ve.

El *Sr. Morales* diu que es queden amb una i no amb l’altre per què entén que donen uns serveis bastants similars en molts casos duplicats i és una qüestió de dinàmica política, de lògica i de sentit comú. Afegeix que s’està enmig d’un procés de canvi, de mobilització ciutadana que reclama una sèrie de reivindicacions i per això a la vessant municipalista es va crear l’associació de municipis per la independència.

Puntualitza que la relació amb l’ACM és més fluida.

Afegeix que no entenen que la quota sigui un argument, tot i que si no s’hi forma part hi ha un estalvi que es pot destinar a d’altres coses. Puntualitza que la quota és de 1.600 € anuals.

La *Sra. Bosch* diu que enfocar tota la política a la sobirania o a l’independentisme dóna la sensació que es queda amb una mancança de serveis.

El *Sr. Morales* diu que no renunciaran a cap servei i que se seguiran rebent mantenint el que hi ha sense càrregues innecessàries.

L’alcalde sotmet la moció a votació i s’aprova per 11 vots a favor dels regidors d’ARA VILASSAR, CIU, CUP i dos vots en contra de les regidores del PSC i PP.

**5.- Aprovació del Conveni marc de col·laboració entre el Servei Català de Trànsit i l'Ajuntament de Vilassar de Dalt en matèria de seguretat viària, i de l'annex per a la redacció d'un Pla Local de Seguretat viària per a l'Ajuntament de Vilassar de Dalt .**

El secretari llegeix la moció, la part expositiva de la qual diu:

### REFERÈNCIA DE L’EXPEDIENT: PACO2015000153

Moció presentada per: Equip de govern

## Assumpte

Aprovació del Conveni marc de col·laboració entre el Servei Català de Trànsit i l'Ajuntament de Vilassar de Dalt en matèria de seguretat viària, i de l'annex per a la redacció d'un Pla Local de Seguretat viària per a l'Ajuntament de Vilassar de Dalt.

## Relació de fets

El Servei Català de Trànsit estableix com una de les línies prioritàries d’actuació la cooperació amb els ajuntaments i les autoritats locals en matèria de seguretat viària, amb l’objectiu de contribuir a la creació d’una nova cultura de conducció, circulació i mobilitat.

Al Pla de seguretat viària s’estableix una línia de cooperació amb els govern local, donada la importància que té la seguretat viària a les vies urbanes.

Una de les accions establertes al Pla de seguretat viària per tal d’impulsar un espai continu de seguretat viària i involucrar i coordinar entitats públiques i privades en la millora de la mobilitat segura, és la d’establir un marc de col·laboració entre el Servei Català de Trànsit i l’Ajuntament, per tal de desenvolupar una participació millor i més efectiva d’ambdues parts en el disseny, execució i evolució de les polítiques de seguretat ciutadana.

Per part del Servei Català de Trànsit s’ha proposat l’aprovació d’un conveni marc quin objecte és establir un marc de col·laboració en el desenvolupament de determinades accions en matèria de trànsit i seguretat viària i d’altres relacionades que es puguin anar definint o que siguin d’interès per a les parts.

## Fonaments de Dret

Llei Orgànica 6/1997, de 15 de desembre, de transferència de competències executives en matèria de trànsit i circulació de vehicles de motor a la Comunitat Autònoma de Catalunya.

Llei 14/1997, de 24 de desembre, de creació del Servei Català de Trànsit

Decret 102/1998, de 15 d’abril, de desenvolupament de les competències de la Generalitat de Catalunya en matèria de trànsit, circulació de vehicles i seguretat viària.

Article 7 del RDL 339/1990, de 2 de març, pel qual s’aprova el text articulat de la Llei sobre trànsit, circulació de vehicles de motor i seguretat viària, s’atribueix als municipis competències en matèria d’ordenació i control del trànsit en les vies urbanes de la seva titularitat, així com la seva vigilància per mitjà d’agent propis, la denúncia de les infraccions que s’hi cometin i la sanció d’aquestes quan no estigui expressament atribuïda a una altra administració.

## Proposta d’acords

1. Aprovar el conveni marc de col·laboració entre el Servei Català de Trànsit i l’Ajuntament de Vilassar de Dalt en matèria de seguretat vial.
2. Aprovar l’Annex 1 del conveni abans esmentat, relatiu a la col·laboració per a la redacció d’un Pla Local de Seguretat Viària.
3. Notificar aquest acord al Servei Català de Trànsit.

El *Sr. Carlos* diu que el que es porta a aprovació és per una banda un conveni marc on el Servei Català de Trànsit, que és un ens que depèn del Departament d’Interior d ela Generalitat, on es compromet a oferir-nos assistència tècnica en matèria de seguretat viària i per l’altre l’Ajuntament es compromet a comunicar totes les dades d’accidents de trànsit amb víctimes que pugui haver al terme municipal de Vilassar de Dalt a la vegada a la part més especifica, a l’annex, on es pacta amb el Servei Català de Trànsit la redacció d’un Pla de Seguretat Viària, el qual seria elaborat per una empresa contractada directament pel Servei Català de Trànsit i es farà el seguiment des de l’ajuntament a través del Consell de Seguretat i Mobilitat.

Afegeix que l’ajuntament es compromet a dur a terme les actuacions que aquest pla proposi i està confeccionat en un 6 mesos aproximadament.

El *Sr. Oliva* puntualitza que no es preveu cap despesa entre les parts.

El *Sr. Carlos* diu que pel que fa a les despeses, el servei Català de Trànsit contractarà l’empresa i que les possible despeses que tingui l’Ajuntament és a l’hora de fer les millores que es proposin.

El *Sr. Garrigós* diu que estan a favor de la moció.

La *Sra. Àlvarez* manifesta que també estan d’acord en la moció.

La *Sra. Martín-Moreno* diu que està d’acord sempre que no suposi cap despesa per l’Ajuntament.

La *Sra. Bosch* creu que és positiu però desitjaria recuperar el Consell de Seguretat de cara a vetllar el lliure exercici dels drets, llibertats i seguretat del veïns de Vilassar de Dalt.

Per altra banda diu que tot i que hi ha una trava legal per solventar la commutació de les multes amb treballs a la comunitat, s’hauria de trobar la manera de fer-ho de cara a afavorir el civisme en positiu.

L’alcalde diu que el Consell de Seguretat es recuperarà.

A continuació sotmet la moció a votació i s’aprova per unanimitat.

**6.- Moció de suport al president Mas, l'exvicepresidenta Ortega i la Consellera Rigau amb motiu de la seva imputació per l'organització del 9N.**

El secretari llegeix la moció, la part expositiva de la qual diu:

### REFERÈNCIA DE L’EXPEDIENT: PACO2015000154

Moció presentada per: Varis

## Assumpte

Moció de suport al president Mas, l'exvicepresidenta Ortega i la Consellera Rigau amb motiu de la seva imputació per l'organització del 9N.

## Relació de fets

El 9 de novembre de 2014, i per primera vegada a la història, els catalans i les catalanes vam ser cridats pel govern de la Generalitat a opinar sobre el futur polític del nostre país. Gràcies als més de 40.000 voluntaris i voluntàries, 2.344.828 catalans i catalanes vàrem acudir a les urnes en una procés participatiu protagonitzat pel civisme i la democràcia. La resposta de l’Estat espanyol, a través de la Fiscalia General de l’Estat, va ser querellar-se contra el president de la Generalitat Artur Mas, la vicepresidenta i consellera de Governació i Relacions Institucionals Joana Ortega i la consellera d’Ensenyament Irene Rigau.

El 29 de setembre de 2015, només dos dies després de les eleccions al Parlament, tots tres han rebut la imputació del TSJC per l’organització del 9N i han estat citats a declarar durant el proper mes d’octubre (en el cas del president Mas, el dia 15, quan es commemora el 75è aniversari de l’afusellament del president Companys). Se’ls acusa de quatre delictes: desobediència, obstrucció a la justícia o usurpació de funcions, prevaricació administrativa i malversació; amb unes possibles penes que van des de la inhabilitació fins a la presó.

Aquests fets configuren un episodi extremadament greu en termes polítics i democràtics, sense precedents a l’Europa del segle XXI.

Per tot el que s’exposa, els grups municipals d’Ara Vilassar i CIU proposen al Ple l’adopció dels acords següents:

## Proposta d’acords

1.**-** Expressar el nostre suport al president Artur Mas, l’exvicepresidenta Joana Ortega i la consellera Irene Rigau, encausats per haver posat les urnes al procés participatiu sobre el futur polític de Catalunya del 9 de novembre de 2014.

2.**-** Denunciar l’escassa qualitat democràtica d’un Estat que fa un ús partidista de les institucions judicials i emet judicis polítics contra representants electes per impulsar processos democràtics.

3**.-** Refermar el compromís de l’Ajuntament amb el dret democràtic del poble de Catalunya a decidir lliurement el seu futur.

4**.-** Enviar aquesta moció al president de la Generalitat, al president del Govern Espanyol, a la Mesa del Parlament de Catalunya, a la Taula d'Entitats i Partits pel 27S, al Tribunal Superior de Justícia de Catalunya i fer-la pública a través dels mitjans públics municipals.

El *Sr. Morales* diu que quan CDC els va proposar a ARA VILASSAR presentar aquesta moció conjuntament ho van tenir clar per tres motius: que el procés participatiu del 9 de novembre al final era l’expressió d’una voluntat clara d’una societat catalana de decidir el seu futur i d’expressar-se.

Diu que entenen que els conflictes polítics s’han de resoldre en els espais polítics de diàleg, debat i democràcia. Afegeix que hi ha un militant del partit del govern presidint el Tribunal Constitucional i tot un aparell d’estat utilitzat en funció dels interessos concrets partidistes en cada moment al servei d’una idea molt clara de progressiva recentralització de laminació dels drets bàsics de la ciutadania... i per tant en això sempre ells estaran a favor de la denúncia, al costat de les persones que estan sent encausades i en la reclamació de fer un pas més i superar tot plegat i construir la República Catalana en els termes que s’expressen a l’acord que es va fer públic entre els grups de Junts pel Sí i la CUP en el marc del Parlament per iniciar aquest procés constituent.

El *Sr. Garrigós* afegeix que hi ha un punt important a la moció que és el refermar el compromís d’aquest ajuntament amb el dret democràtic del poble de Catalunya a decidir lliurement el seu futur.

La *Sra. Àlvarez* anuncia que faran un sí crític.

Comenta que l'encausament del President de la Generalitat i de dues conselleres pel procés participatiu del 9N és clarament un judici polític promogut pel govern central i per la ultradreta espanyola. Diu que els sembla un atac contra la sobirania del poble català i contra els drets democràtics, a banda de ser una absurditat jurídica. No obstant això, afegeix que s'han produït al país diferents processos de repressió de les llibertats, com ara judicis a vaguistes, als encausats per l'encerclament del Parlament, i d'altres, en els quals els mateixos que ara s'escandalitzen s'han presentat com a acusació. Per tant manifesta que la seva posició és de solidaritat amb tots els encausats per exercir les llibertats individuals i col·lectives, no només amb el President i les seves conselleres.

La *Sra. Martín-Moreno* diu que al Sr. Mas no se’l va imputar per convocar una consulta ciutadana a un procés participatiu, sinó per la utilització de mitjans públics per a realitzar-la, un cop el Tribunal Constitucional va denegar l’autorització per fer-la.

Comenta que la primera obligació d’un governant, inclòs pels regidors, és complir i fer complir la llei, ja que és un dels fonaments d’un estat de dret. Diu que el President d ela Generalitat no pot demanar que els catalans compleixin les lleis si ell és el primer que se les salta.

Manifesta que hi ha precedents de celebració de consultes inclús independentistes en les que no es persegueix la manifestació de la gent, ni dels independentistes, ni dels que no ho són. Afegeix que les consultes es van iniciar a partir de la d’Arenys de Munt, recolzades al llarg de la geografia catalana i que no van tenir cap repercussió judicial.

Insisteix que el que es jutja és el fet de complir amb la llei o no i que el PP no està ni per saltar-se l’ordenament jurídic ni per afavorir o recolzar a ningú per què s’ho salti, ni un ciutadà ni el President de la Generalitat.

La *Sra. Bosch* diu que no pot donar recolzament a aquesta moció per què és donar suport a un president que ha estat el primer en primar les retallades a la comunitat. Pensa que la política que ha fet aquest President és bastant paral·lela a la que ha fet el govern central.

El *Sr. Cusidó* vol puntualitzar que les lleis no poden amortallar la democràcia i que la voluntat del poble és la que és i el President de la Generalitat el que fa és tirar endavant aquest voluntat.

Pel que fa a Arenys de Munt puntualitza que no es va imputar a ningú però es va intentar.

Conclou dient que la llibertat de les persones és l’essència de la democràcia.

El *Sr. Morales* manifesta que els governants són representants del conjunt de la ciutadania que tenen una funció de organitzar la convivència, amb diàleg permanent amb aquesta i les lleis són l’expressió d’aquesta organització.

La *Sra. Martín-Moreno* li pregunta a l’alcalde si representava a tot el poble de Vilassar de Dalt el dia que va anar a recolzar al Sr. Mas amb la vara de l’ajuntament, ja que no el representava per què no tot el poble volia que hi anés.

Puntualitza que a la Generalitat els grups independentistes no tenen majoria absoluta amb un 47 %.

L’alcalde diu que evidentment a Vilassar de Dalt hi ha ciutadans que no són independentistes i que ell sí que ho és i per això va anar al Parlament de Catalunya a donar el seu suport.

A continuació sotmet la moció a votació i s’aprova per 11 vots a favor dels regidors d’ARA VILASSAR, CIU i CUP i dos vots en contra de les regidores del PSC i PP.

**7.- Nomenament del representant de l'Ajuntament al Consell de Participació de Centre de l'Institut Torremar.**

El secretari llegeix la moció, la part expositiva de la qual diu:

### REFERÈNCIA DE L’EXPEDIENT: PACO2015000155

Moció presentada per: Equip de govern

## Assumpte

Nomenament del representant de l'Ajuntament al Consell de Participació de Centre de l'Institut Torremar.

## Relació de fets

* En data 15 d’octubre de 2015 ha tingut entrada a l’ajuntament un escrit del Grup Catalònia en què demanen que es nomeni un representant de l’Ajuntament al Consell de Participació de Centre de l’Institut Torremar.
* Tenint en compte que aquest centre forma part del Sistema Català de Serveis Socials, es considera convenient que sigui la regidora delegada d’aquesta àrea qui sigui la representant.

## Fonaments de dret

Decret 202/2009, de 22 de desembre, dels òrgans de participació i coordinació del Sistema Català de Serveis Socials.

## Proposta d’acord

1. Nomenar a la Sra. M. Lluïsa Ruhí Planas com a representant de l’Ajuntament al Consell de Participació de Centre de l’Institut Torremar.
2. Comunicar les dades de la representant designada al Grup Catalònia.

El *Sr. Cusidó* diu que CIU votarà a favor.

El *Sr. Miralles* manifesta que estan a favor de la moció.

La *Sra. Martín-Moreno* comenta que votarà a favor de la moció.

La *Sra. Bosch* diu que votaran a favor.

L’alcalde sotmet la moció a votació i s’aprova per unanimitat.

**8.- Moció del PSC per no judicialitzar la política a Catalunya.**

El secretari llegeix la moció, la part expositiva de la qual diu:

### REFERÈNCIA DE L’EXPEDIENT: PACO2015000156

Moció presentada per: Partit dels Socialistes de Catalunya

## Assumpte

Moció del PSC per no judicialitzar la política a Catalunya.

## Relació de fets

El PSC davant la imputació al president Artur Mas, a l’exvicepresidenta Joana Ortega i a la Consellera Irene Rigau per l’organització de la consulta del 9 de novembre manifesta que:

A Catalunya estem vivint un dels moments polítics de màxima tensió per la falta de negociació, de diàleg i de pacte per trobar una sortida a l’atzucac en el qual ens han posat els partits que han estat governant els darrers anys a Catalunya i Madrid, partits que no han estat capaços d’obrir un procés de diàleg en un tema tan cabdal com és el futur encaix de Catalunya dins d’Espanya.

Fruit d’aquest enfrontament constant, ens trobem vivint situacions rocambolesques que ja vàrem denunciar en el seu moment, com és ara la judicialització d’una situació política o l’ús  d’eines inadequades de participació ciutadana.

Ja vam subratllar, en el seu moment, l’error del President Mas d’utilitzar la Llei de Consultes, per preguntar sobre l’encaix de Catalunya a Espanya, a la qual vam donar suport, i que considerem una eina d’aprofundiment democràtic, però que no permetia fer la consulta del 9 de novembre.

També  vam denunciar que el govern del PP cometia un gran error judicialitzant un tema que no tenia ni tindrà una solució jurídica. Són dos errors que no faciliten el necessari clima de diàleg que hauria de presidir en aquests moments i sempre la vida política a Catalunya i a Espanya.

En aquest sentit, no podem continuar obviant la separació de poders que regeix en el nostre sistema democràtic i, conseqüentment, hem de deixar que el poder judicial faci la seva feina independentment del legislatiu. Per tant, lògicament, expressem el nostre respecte a les decisions judicials, com sempre hem fet i com sempre continuarem fent.

Ara bé, dit això, reiterem que és un error judicialitzar el que s’hauria d’haver resolt en l’àmbit de la política i en l’àmbit del diàleg.

Pels motius expressats en aquests antecedents, el grup municipal socialista demana al Ple de l’Ajuntament de Vilassar de Dalt que s’adoptin els següents acords:

## Proposta d’acords

1.    Manifestar la necessitat d’evitar innecessaris processos de judicialització de la política.

2.     Afirmar la necessitat de mantenir en tot moment el respecte a la legalitat en el funcionament de les institucions.

3.    Exigir el respecte envers les actuacions judicials.

4.     Considerar que l’organització d’un procés participatiu per part de la Generalitat no hauria de comportar cap mena de sanció penal pels membres del Govern de Catalunya o cap altre funcionari públic.

5.     Reclamar l’obertura d’un procés de diàleg, negociació i pacte per trobar una solució a l’encaix entre Catalunya i la resta d’Espanya.

6.     Traslladar aquests acords al Parlament de Catalunya, al Congrés dels Diputats, al President Artur Mas, a l’expresidenta Joana Ortega, a la Consellera Irene Rigau, al President Mariano Rajoy i al TSJC.

La *Sra. Bosch* explica que pel PSC segueix primant el diàleg, prefereixen que no es judicialitzi la política i que hi hagi una entesa general.

Comenta que hi ha una crispació regnant bastant important en tots els sentits i s’està radicalitzant a Madrid i a Catalunya i es podria entrar en un conflicte seriós.

La *Sra. Llauró* diu que des d’ARA VILASSAR, tot i que poden estar d’acord en la diagnosi de la moció presentada pel PSC en el sentit que s’estan vivint moments polítics de màxima tensió, no comparteixen les causes manifestades ja que consideren que no ha estat la manca de negociació a diàleg i pacte per trobar una sortida a l’atzucac a la qual han portat els partits governants a Catalunya i a Madrid, els que han suposat que hi hagi la situació política actual sinó una demanda de la majoria de la societat civil catalana que en la licita i inqüestionable voluntat d’opinar sobre el futur polític de Catalunya ha empès als seus governants a exercir la democràcia de baix cap a dalt.

Manifesta que aquesta actuació radicalment democràtica ni s’entén ni s’admet des de l’estat espanyol i per tant directament no la poden permetre de forma que utilitzen tots els seus mitjans al seu abast per eliminar el que consideren els seus rivals polítics i causants de tots els mals, utilitzant totes les eines que un estat té al seu abast, incloent el poder judicial, pensant que així aconseguiran un “mort el gos, morta la ràbia”, equivocant-se de gos i de malaltia.

Comenta que aquesta és la causa de la situació rocambolesca indicada a la moció del PSC que consideren que no es limita a un simple enfrontament constant entre partits que no saben entendre. Afegeix que entenent que aquesta és la causalitat de la situació que hi ha actualment no poden compartir els acords que se’ls proposen en el sentit que s’obri un procés de diàleg, negociació i pacte per trobar un encaix entre Catalunya i Espanya ja que des de ARA VILASSAR han passat pàgina a aquesta possibilitat que se’ls ha demostrat inviable i defensen la creació d’un estat català en forma de república, amb la voluntat que en aquest projecte s’hi sumin totes les sensibilitats d’aquest país.

Per tot això anuncia que votaran en contra de la moció.

El *Sr. Garrigós* diu que des de CIU consideren que és una altra visió de la imputació, de la judicialització de la política del procés català i que s’adhereixen al la intervenció de la Sra. Llauró.

La *Sra. Àlvarez* diu que votaran en contra per que no poden estar d’acord en el punt cinc de la moció on diu: “reclamar l’obertura d’un procés de diàleg, negociació i pacte per trobar una solució a l’encaix entre Catalunya i la resta d’Espanya”, bàsicament per què la CUP vol la independència dels països catalans.

La *Sra. Martín-Moreno* diu que l’estat central de Madrid no té res a veure amb el poder judicial i que votarà en contra de la moció.

L’alcalde sotmet la moció a votació i es rebutja per un vot a favor del PSC i 12 vots en contra dels regidors d’ARA VILASSAR, CIU, CUP i PP.

**9.- Moció que presenta el grup socialista de l'Ajuntament de Vilassar de Dalt amb motiu de l'augment d'assassinats masclistes dels darrers mesos.**

El secretari llegeix la moció, la part expositiva de la qual diu:

### REFERÈNCIA DE L’EXPEDIENT: PACO2015000157

Moció presentada per: Equip de govern

## Assumpte

Moció que presenta el grup socialista de l'Ajuntament de Vilassar de Dalt amb motiu de l'augment d'assassinats masclistes dels darrers mesos.

## Relació de fets

La violència de gènere no és un problema que afecti a l'àmbit privat. Al contrari, es manifesta com el símbol més brutal de la desigualtat existent en la nostra societat, desigualtat basada en els encara arrelats valors patriarcals de la societat. Es tracta d'una violència que es dirigeix a les dones pel sol fet de ser-ho, per ser considerades, pels seus agressors, carents dels drets mínims d’igualtat, llibertat, respecte i capacitat de decisió.

Amb aquest convenciment va néixer la llei Orgànica 1/2004 de Mesures de Protecció Integral contra la Violència de Gènere. Una llei reconeguda i fins i tot premiada com una de les millors lleis de lluita contra la violència cap a les dones i que estableix un sòlid i complet marc legal per a la prevenció, protecció, persecució i càstig de la violència per part del company o excompany sentimental.

 Malgrat això, les dones segueixen sofrint violència de gènere, i el nombre d'assassinats es manté en xifres esgarrifoses. En els últims mesos, la violència de gènere ha segat la vida de dones i menors commocionant a tota la societat. Hem patit un repunt d'assassinats masclistes, convertint l'estiu de 2015 en un període tràgic, en el qual s'han registrat el major nombre d'assassinats des de 2010.

Una violència davant la qual no podem ni volem romandre impassibles. La igualtat d’oportunitats i drets entre dones i homes és un principi fonamental. El reconeixement que fa la Constitució de 1978 d'Espanya com un Estat social i democràtic de Dret que propugna com a valors superiors del seu ordenament jurídic la llibertat, la justícia, la igualtat i el pluralisme polític ha de traduir-se en la plena consideració de les dones com a subjectes de drets de ciutadania. No obstant això, la ciutadania de les dones encara no està consolidada i freqüentment es troba en dubte. Enfront d'això, és necessari reforçar i promoure els mecanismes que la garanteixin i l'allunyin del vaivé de les conjuntures polítiques.

Una societat decent exigeix avançar cap a una societat segura i lliure de violència de gènere, que garanteixi una resposta efectiva a les dones que sofreixen violència així com als seus fills i filles generant i oferint els mecanismes necessaris per aconseguir-ho.

 La situació de violència que sofreixen les dones ens exigeix avançar cap el compliment del conveni d'Istanbul, ratificat per Espanya i que aborda de manera integral la violència contra les dones. Ens exigeix un gran acord per una societat segura i lliure de violència contra les dones que impliqui a tota la societat i els poders públics per lluitar des de tots els àmbits contra la Violència de Gènere, que no escatimi esforços, mitjans i recursos.

Defensem un model municipal públic que potenciï les polítiques de gènere, especialment, la detecció i tractament en primera instància dels casos de maltractament, donat que els Ajuntaments són les institucions més properes a la ciutadania.

Per totes aquestes raons, es proposa al Ple l’adopció dels acords següents:

## Proposta d’acords:

* 1. Incrementar recursos, serveis i pressupostos per combatre la violència masclista en tots els nivells institucionals, especialment el món local, tenint present que la dura i llarga crisi que patim ha posat moltes dones en situacions d’extrema vulnerabilitat.
	2. Reforçar les campanyes de sensibilització contra la violència de gènere i enfortint la detecció i el recolzament a les dones víctimes i els seus fills i filles menors.
	3. Impulsar el desplegament i l’aplicació de la Llei de Mesures de protecció integral contra la violència de gènere.
	4. Desplegar la Llei per a l’eradicació de la violència contra les dones assolint el compromís de finalització del desplegament de la xarxa de recursos per poder fer front a la recuperació de les víctimes de violència masclista, així com fer efectiu el fons per cobrir els impagaments de pensions.
	5. Per altra banda, instem al Govern de l’Estat a adoptar i promoure un Acord Social, Polític i Institucional Contra la Violència de Gènere per construir una societat segura i lliure de violència contra les dones amb els següents punts:

1. Dotar suficientment les partides pressupostàries, que s'han vingut retallant en els últims anys, especialment els recursos destinats a la prevenció i a l'assistència social de les víctimes de violència de gènere, dependents tant de les Comunitats Autònomes, com dels serveis de proximitat dels ajuntaments. Multiplicar per cinc la partida destinada a la Delegació del Govern per a la violència de gènere en els pressupostos Generals de l'Estat 2016 per desenvolupar la Llei de Mesures de protecció integral contra la violència de gènere, la Llei per a l’eradicació de la violència contra les dones i la Llei d’Igualtat catalana.

2. Crear la Unitat de Coordinació contra la Violència de Gènere a cada territori.

3. Crear un fons de suport als ajuntaments per donar reforç a la xarxa de serveis públics, impulsant el paper que exerceixen i han de seguir exercint els serveis socials municipals i centres de la Dona per al desenvolupament i compliment de la Llei Orgànica 1/2004, de 28 de desembre, de Mesures de Protecció Integral contra la Violència de Gènere i la Llei Orgànica 8/2015, de 22 de juliol, de modificació del sistema de protecció a la infància i a l'adolescència.

4. Engegar, en els Jutjats Especialitzats en Violència de Gènere, l'Acompanyament Judicial Personalitzat per fer accessible la informació a les dones víctimes de violència de gènere sobre l'itinerari i procediment més segur, en el seu recorregut judicial des del moment en el qual posen la denúncia fins al final del procés.

5. Establir els protocols d'intervenció específics per a l'atenció integral a les dones que han retirat la denúncia per violència de gènere.

6. Activar de forma permanent el Pla Nacional de Sensibilització i Prevenció de la Violència de Gènere.

7. Incorporar al currículum la formació específica en Igualtat, educació afectiu- sexual i de prevenció de la violència de gènere en totes les etapes educatives.

8. Engegar un Pla integral per prevenir, protegir i reparar el dany a menors víctimes de violència de gènere.

9. Obligatorietat que tant els magistrats al capdavant de l'òrgan jurisdiccional especialitzat, com a advocats, forenses i equips psicosocials que intervinguin en els jutjats especialitzats de violència de gènere tinguin certificat, prèviament a ocupar el seu lloc, formació específica en la matèria impartida per una institució acreditada.

10. Ampliar les disposicions preventives, processals, punitives i protectores de la llei de 2004 per abastar, amb les adaptacions necessàries, totes les formes de violència contra la dona, tal com exigeix la Recomanació General nº 19 de la CEDAW i el Conveni del Consell d'Europa sobre Prevenció i Lluita contra la Violència contra la Dona i la Violència Domèstica (Conveni d'Istanbul), que l’Estat espanyol ha ratificat.

La *Sra. Bosch* comenta que tal com s’ha dit al 2014, ja hi va haver un nombre molt alt d’asassinats, però al 2015 ha estat pitjor ja que ja hi ha hagut 36 víctimes mortals de violència masclista de les quals 6 han estat assassinades a Catalunya i són unes dades preocupants.

Diu que des del PSC expressen la seva profunda preocupació per l’augment de les dones assassinades durant els darrers mesos per violència de gènere i denuncien la manca de resposta política dels governs de dretes de l’estat de Catalunya per lluitar realment contra aquesta xacra.

Vol recordar que la violència de gènere no és un problema que afecti l’àmbit privat sinó que és el símbol més brutal de la desigualtat existent basada en el molt arrelat valor patriarcal que hi ha a la societat i que es tracta d’una violència que es dirigeix a les dones pel sol fet de ser-ho, dones que són considerades pels seus agressors mers objectes de la seva possessió, sense que els mínims drets d’igualtat, llibertat, respecte i capacitat de decisió prevaleguin.

Afegeix que els socialistes sempre han impulsat lleis per lluitar contra aquesta xacra i hi ha mesures de protecció integral contra la violència de gènere, hi ha el dret de les dones a erradicar la violència masclista recentment aprovada i la llei d’igualtat efectiva de dones i homes promoguda i treballada intensament des del PSC tot i estar a la oposició.

Manifesta que no n’hi ha prou amb les lleis per lluitar eficaçment contra la violència de gènere, i que es bàsica la voluntat política com ha quedat dramàticament pal·les aquests darrers anys.

Insten a l’Ajuntament de Vilassar de Dalt a comprometre’s per què la lluita contra la violència de gènere sigui prioritària a l’agenda política, potenciant les polítiques de gènere amb plans d’igualtat obligatoris, propostes actives d’ocupació per a dones emprenedores i consolidació d’espais de participació de les dones.

Convida a la marxa que hi ha el dia 7 de novembre per lluitar contra les violències masclistes que ha convocat el col·lectiu Feministes i Dones de tot arreu.

La *Sra. Ruhí* esta d’acord en la moció però vol aclarir el funcionament vers aquest tema de l’Ajuntament de Vilassar de Dalt.

Explica que hi ha dos plans importants, un dels quals és un protocol municipal d’abordatge de la violència masclista, aprovat en Ple municipal al 2011 i un altre és el Pla Municipal d’Actuació de l’igualtat de gènere també del 2011.

Explica que aquests documents serveixen per anar fent un seguiment d’activitats.

Afegeix que hi ha partida pressupostària al pressupost municipal ja fa temps per aquest tema.

Pel que fa al protocol diu que es treballa conjuntament serveis socials, policia local o mossos i el CAP. Puntualitza que entre 2014 i 2015 hi ha hagut 5 casos a Vilassar de Dalt on s’ha seguit aquest protocol: tres d’ells amb actuació de la policia i de mossos, dos amb mediació i un amb acompanyament al jutjat. Afegeix que hi ha un seguiment de la víctima així com de fills i filles durant un temps a partir que s’ha detectat aquesta violència vers ells.

Explica que es treballa conjuntament amb el CAP per detectar alguns casos, es fa detecció, atenció, protecció i mesures cautelars.

Referent al Pla d’Actuació per la Igualtat de Gènere diu que al 2012 es va haver de prescindir de la persona que es cuidava de tirar endavant una sèrie d’activitats en tot l’àmbit municipal. Puntualitza que des de serveis socials van entomar aquesta responsabilitat i s’ha intentat anar seguint.

Diu que el dia 25 de novembre es fa un manifest i que s’implica a l’institut Jaume Almera, als centre de secundària i als cicles superiors de primària per què facin un treball al voltant d’aquest tema.

Explica que també es fan una tallers de sensibilització a l’institut i al centre obert i que la biblioteca també va aportar una sèrie de llibres o documents que poguessin servir per anar sensibilitzant.

Comenta que l’Ajuntament fa el que pot i més i estan d’acord amb aquesta globalitat de demanar més suport.

El *Sr. Cusidó* diu que a la Comissió Informativa es va quedar que s’intentaria adequar la moció per què tots els grups hi estiguessin còmodes i votar que sí però que no s’ha fet.

Anuncia que votaran a favor tot i que no es va quedar així.

Pensa que a nivell municipal i amb els recursos que es tenen s’està fent tot el que es planteja al seu moment.

El *Sr. Miralles* diu que estan d’acord en termes genèrics en la moció, ja que es públic i notori que la CUP són independentistes, socialistes i feministes i que tenen un eslògan que han utilitzat en varies manifestacions que és:”si ens toquen a una ens toquen a totes”.

Afegeix que la CUP té la voluntat expressa de reivindicar aquesta lluita feminista a les institucions tot i això puntualitza que es va quedar a la Comissió Informativa que fossin uns punts d’acord més concrets.

Demana que es revisi el Pla d’actuació sobre aquest àmbit.

La *Sra. Martín-Moreno* anuncia que votaran a favor de la moció tot i que afegeix que es va quedar d’una manera a la Comissió Informativa i que no ha estat així.

Demanaria que s’afegeixi a la moció que no només hi ha dones maltractades sinó que també hi ha homes i que s’ha d’ajudar a tots per igual.

La *Sra. Bosch* comenta que posar al mateix sac la violència que pateixen les dones vers homes i els homes vers les dones és bastant desequilibrat.

L’alcalde sotmet la moció a votació i s’aprova per unanimitat.

**10.- Assabentar dels Decrets d'Alcaldia.**

A continuació es dóna compte dels decrets de l’Ajuntament dictats des de la darrera sessió ordinària del mes de setembre que van del número D2015AJUN000947 al D2015AJUN001061 la relació dels quals va ser facilitada amb la convocatòria, i que els regidors han pogut consultar.

 D2015AJUN000947 01/09/2015 Determinació de les dates concretes de compliment de sanció

 D2015AJUN000948 03/09/2015 Preu públic per la prestació de serveis de la Gent Gran de Can Rafart, Salsa ‑ Juliol 2015

 D2015AJUN000949 03/09/2015 Assignació Càrrecs Agost 2015

 D2015AJUN000950 03/09/2015 Ordre d'execució c/ de les Balears, 1

 D2015AJUN000951 03/09/2015 Ordre d'execució c/ Sant Antoni, 2

 D2015AJUN000952 03/09/2015 llicència d'obres pel projecte linia subterrania BT ‑ Av.San Sebastià i Carrer Pompeu Fabra.

 D2015AJUN000953 03/09/2015 Llicència d'obres per a construir instal·lació: Línia 25 KV entrada i sortida a nou centre de distribució a 25 KV. Av Sant Sebastià, entre C.Tarragona i C. Lleida.Projecte linea subterrania BT.

 D2015AJUN000954 03/09/2015 Llicència d'obres pel desmuntatge línia aèrea i suports existents al PP12 i nova instal·lació de 3 nous suports metàl·lics i un total de 212 m. de línia aèria.

 D2015AJUN000955 03/09/2015 Llicència d'obres per obertura, reposició de rasa i estesa linia sunbterrènea, Pol PP12.

 D2015AJUN000956 03/09/2015 Modificació del pressupost de l'Ajuntament per l'exercici 2015, per transferència de crèdit entre partides. Expedient de modificació número 20\_2015.

 D2015AJUN000957 03/09/2015 Aprovar la relació d'intervenció I00956 d'operacions de l'Ajuntament.

 D2015AJUN000958 03/09/2015 Decret anul·lat per error i queda substituït per el D2015AJUN000989

 D2015AJUN000959 03/09/2015 Autorització pagament a justificar per finançar talleristes del centre obert

 D2015AJUN000960 03/09/2015 Taxa Servei Atenció Domiciliària, juliol de 2015

 D2015AJUN000961 03/09/2015 Relació de reposició de bestreta C00186 i C00187

 D2015AJUN000962 03/09/2015 Aprovar la relació de bestreta C00139 de Serveis Socials.

 D2015AJUN000963 03/09/2015 Taxa per Assistència al Casal del dia, juliol de 2015

 D2015AJUN000964 07/09/2015 Cessió d'espai públic de la Pèrgola de Can Rafart, el dia 20 de setembre de 2015 de 16,30 a20,30 h. per a la celebració d'un aniversari

 D2015AJUN000965 07/09/2015 Cessió de l'espai públic de la Pèrgola de Can Rafart, per a la celebració d'una festa d'aniversari, el dia 12 de setembre de 2015 de 16 a 21 h.

 D2015AJUN000966 07/09/2015 Cessió d'un espai públic del Mercat del Carme, per a celebrar la reunió de presentació del nou crus, el 29 de ssetembre a les 21 h.

 D2015AJUN000967 08/09/2015 Taxa Servei Atenció Domiciliària, agost de 2015

 D2015AJUN000968 08/09/2015 Llicència d'obres baixant de façana carrer Angel Guimera, 26

 D2015AJUN000969 08/09/2015 Reformar cambra de bany

 D2015AJUN000970 08/09/2015 Reforma de façana davantera i tram de coberta.

 D2015AJUN000971 08/09/2015 Sol.licitud de préstec

 D2015AJUN000972 08/09/2015 Al.legació a la denuncia de transit 150011211 ‑ 7917‑BFG

 D2015AJUN000973 08/09/2015 Al.legació denuncia de transit 15012386 ‑ 4731‑HWP

 D2015AJUN000974 08/09/2015 Al.legació denúncia expt. 15012096

 D2015AJUN000975 08/09/2015 Al.legació denúncia expt. 15012103

 D2015AJUN000976 09/09/2015 Obra sense llicència Castell de Vilassar

 D2015AJUN000977 09/09/2015 Sol·licitud de subvenció al Servei Públic d'Ocupació de Catalunya per a accions formatives (FOAP 2015).

 D2015AJUN000978 09/09/2015 Cessió d'un espai públic a la Placeta Mercé Comas, per a fer un sopar de comiat d'estiu entre veïns, el dia 19 de setembre de 19:00 a 24:00 h.

 D2015AJUN000979 09/09/2015 Cessió d'un espai públic al Mercat del Carme, per la celebració d'una festa d'aniversari , el dia 19 desembre de 2015, de 15.00 a 1 de la matinada.

 D2015AJUN000980 09/09/2015 PJ IV Fòrum Educatiu i acte inaugural curs escolar 2015‑2016

 D2015AJUN000981 09/09/2015 PJ per finançar el material psicopedagògic

 D2015AJUN000982 09/09/2015 Obra sense llicència Castell de Vilassar

 D2015AJUN000983 09/09/2015 Cesssió de l'espai public de el Parc de Can Rafart , el dia 18 de juny de 2016, per a la celebració de la Festa de Fi de Curs, de 15 a 24 h.

 D2015AJUN000984 10/09/2015 Aprovar la relació d'intervenció I00958

 D2015AJUN000985 10/09/2015 Cobrir les absències del titular d'un lloc de treball reservat a funcionari amb habilitació de caràcter nacional.

 D2015AJUN000986 10/09/2015 Declaració del cost real d'execució de les obres al c/ Valerià Pujol, 10 (OMEN2014000069)

 D2015AJUN000987 10/09/2015 Cessió de l'espai públic de "els jardinets" durant el curs 2015/2016 de 10 a 12 h. per a fer el pati

 D2015AJUN000988 10/09/2015 Exempció i import de la taxa d'escombraries

 D2015AJUN000989 10/09/2015 Aprovar la relació de bestreta del Casal de la Gent Gran

 D2015AJUN000990 10/09/2015 Cessió espai Públic Mercat del Carme per diferents dies i activitats

 D2015AJUN000991 10/09/2015 Cessió d'espai públic Casal Piferrer,per a reunions de l'Agrupació local de Convergencia Democratica de Catalunya, una vedaga al mesm, entre 20 i 24 hoes

 D2015AJUN000992 15/09/2015 Contractació de la Sra. Dolores Fuentes Castillo per suplència de la Sra. Isabel Lopez Garcia

 D2015AJUN000993 15/09/2015 Concessió de la Llicència per estudis al Sr. Bernat Calvo Català.

 D2015AJUN000994 15/09/2015 Recurs de reposició contra Ibis.

 D2015AJUN000995 15/09/2015 Recurs liquidació plus vàlua

 D2015AJUN000996 15/09/2015 bonificacio quotes llar infants

 D2015AJUN000997 16/09/2015 Recurs de reposició contra liquidació de la pluvàlua, carrer vidal i Barraquer, 24

 D2015AJUN000998 16/09/2015 Recurs liquidació plus vàlua

 D2015AJUN000999 16/09/2015 Aprovar la relació de bestreta de Serveis Socials C00140

 D2015AJUN001000 16/09/2015 Ordre d'execució ‑ Can Maians ‑ Polígon 6 parcel·la 5

 D2015AJUN001001 16/09/2015 Preu públic Serveis Esportius Can Banus, Setembre 2015

 D2015AJUN001002 16/09/2015 Aprovació de la participació de l'Ajuntament al Programa Treball i Formació de persones en situació d'atur beneficiàries de la renda mínima d'inserció destinades a administracions locals, regulada per l'ORDRE EMO/244/2015, de 29 de juliol, convocatòria

 D2015AJUN001003 16/09/2015 Delegació d'autorització de celebració de matrimoni civil a favor de la regidora M. Lluïsa Ruhí Planas.

 D2015AJUN001004 16/09/2015 Suplència durant l'absència temporal del secretari municipal i retribucions durant la llicència per estudi del secretari municipal.

 D2015AJUN001005 17/09/2015 Modificació del pressupost de l'Ajuntament per l'exercici 2015, per transferència de crèdit entre partides. Expedient de modificació número 23\_2015.

 D2015AJUN001006 17/09/2015 Expedient 21 de modificació del pressupost de l'exercici de 2015 per generació de crèdit per finançar les despeses de la revetlla de Sant Joan 2015

 D2015AJUN001007 17/09/2015 Expedient 23 de modificació del pressupost de l'exercici de 2015 per generació de crèdit per finançar les despeses del festival Vilazari 2015.

 D2015AJUN001008 21/09/2015 Bestreta de nòmina

 D2015AJUN001009 21/09/2015 Autorització PJ per finançar despeses 3r trimestre casal de dia

 D2015AJUN001010 21/09/2015 Autorització PJ per finançar adquisició documents biblioteca 3r i 4rt trimestre. Pagament a Justificar per finançar adquisició documents biblioteca

 D2015AJUN001011 21/09/2015 Aprovació de l'expedient de contractació de concessió demanial, del Plec de clàusules econòmiques administratives particulars de la concessió demanial de l'explotació dels serveis de restaurant‑bar del poliesportiu municipal i licitació.

 D2015AJUN001012 21/09/2015 Cessió de l'espai públic de Can Banús, el dia 30 d'octubre de 2015 de 15 a 17 h, per a la celebració de la Castanyada. Alumnes de CI

 D2015AJUN001013 21/09/2015 Cessió de l'espai públic de el Parc de Can Rafart, el dia 30 d'octubre de 2015 de 15 a 17 h, per a la celebració de la Castanyada .alumnes de CM.

 D2015AJUN001014 21/09/2015 Festa carrer Francesc i Benet Artigas, 18/10/2015

 D2015AJUN001015 21/09/2015 Cessió de l'espai públic del Parc de Can Rafart, el dia 4 d'octubre de 9 a 15 h. per a la celebració del VII Mercat de 2a Mà."SOLIDARIS AMB BURKINA"

 D2015AJUN001016 21/09/2015 Cessió de l'espai públic a la Pèrgola de Can Rafart, per a la celebració d'una festa d'aniversari, el dia 27 de setembre de 2015, de 11 a 14 h.

 D2015AJUN001017 23/09/2015 Acord incoació expts. segons relació 15040660

 D2015AJUN001018 23/09/2015 Proposta sanció segons relació 15038894

 D2015AJUN001019 23/09/2015 Acord incoació segons relació 15038569

 D2015AJUN001020 23/09/2015 Proposta incoació 9bis LSV segons relació 15037864

 D2015AJUN001021 23/09/2015 Acord incoació segons relació 15037643

 D2015AJUN001022 23/09/2015 Proposta sanció segons relació 15039980

 D2015AJUN001023 23/09/2015 Acord incoació expts. segons relació 15039730

 D2015AJUN001024 23/09/2015 Designació d'advocat per la direcció lletrada del recurs contenciós administratiu 691/2014 Secció G, procediment ordinari

 D2015AJUN001025 23/09/2015 Cessió d'un espai públic de la Pèrgola de Can Rafart, el dia 18 d'octubre de 2015 de 10 a 15 h. , per a ala celebració d'una festa d'aniversari i material

 D2015AJUN001026 23/09/2015 Autorització per la col·locació de pancartes per a promocionar la fira s'estocs, el 4 d'octubre de 2015

 D2015AJUN001027 23/09/2015 Designació d'advocat per la direcció lletrada del recurs contenciós administratiu 570/2014 A, procediment abreujat.

 D2015AJUN001028 23/09/2015 Serveis especials de repartiment d'àpats pel servei de SAD del Casal de Día de Can Rafart.

 D2015AJUN001029 23/09/2015 Serveis especials d'una treballadora familiar i de la coordinadora del Casal de Dia.

 D2015AJUN001030 23/09/2015 Anul·lació del decret D2015AJUN000976

 D2015AJUN001031 23/09/2015 Modificació decret d'hisenda.

 D2015AJUN001032 23/09/2015 Hores serveis extraordinaris suplència Casal de Dia, TF Erika Rodríguez Torres.

 D2015AJUN001033 23/09/2015 Hores extres per reducció de jornada a Mieke Gerritsma, Esther Sesén i Erika Rodríguez.

 D2015AJUN001034 24/09/2015 Aprovar la relació I00960 d'operacions de l'Ajuntament.

 D2015AJUN001035 24/09/2015 Bestreta nòmina

 D2015AJUN001036 25/09/2015 Preu públic Serveis Esportius Can Banús ‑ Curset Intensiu, Juliol 2015

 D2015AJUN001037 25/09/2015 Suspensió cautelar i immediata d'obres sense ajustar‑se a llicència al Passatge del Pi, 1 esc. 1 So porta 1

 D2015AJUN001038 25/09/2015 Procediment de restabliment de la legalitat urbanística al c/ Rafael Riera Prats, 39

 D2015AJUN001039 25/09/2015 Aprovar la relació I00961 d'operacions d'intervenció.

 D2015AJUN001040 25/09/2015 Aprovar les relacions de bestreta de Serveis Socials C00141 i C00142

 D2015AJUN001041 25/09/2015 Assignació temporal de les funcions del Cap d'Àrea de Serveis al Territori

 D2015AJUN001042 29/09/2015 Suspensió cautelar i immediata d'obres sense ajustar‑se a llicència al c/ Ramon i Cajal, 47

 D2015AJUN001043 29/09/2015 RECURS DE REPOSICIO CONTRA LA RESOLUCIO 566/2015

 D2015AJUN001044 29/09/2015 Ordre d'execució c/ Rafael de Casanova, 24 bx.

 D2015AJUN001045 29/09/2015 BONIFICACIO ESCOLARITZACIO LLAR INFANTS

 D2015AJUN001046 29/09/2015 Ordre d'execució estat de conservació de la vorera en espai lliure privat a la Plaça de la Tela.

 D2015AJUN001047 29/09/2015 Cessió d'espai públic de la Pèrgola de Can Rafart , pel dia 21 de novembre de 2015 , per a la celebració d'una festa d'aniversari

 D2015AJUN001048 29/09/2015 Cessió de la Plaça de la Vila el proper 3/10/2015 per la Festa d'Inici de Curs de l'esplai.

 D2015AJUN001049 29/09/2015 Cessió de l'espai públic del poliesportiu de Can Banús, el dia 3 d'octubre per a la presentació equips de Basquet temporada 2015/2016

 D2015AJUN001050 29/09/2015 Cessió d'un espai públic al Mercat del Carme, per la celebració d'una festa d'aniversari , el dia 19 desembre de 2015, de 15.00 a 1 de la matinada.

 D2015AJUN001051 29/09/2015 VIII Mercat de 2a Mà , el dia 4 d'octubre de 2015 de 9 a 14 h. Parc de Can Rafart i material

 D2015AJUN001052 29/09/2015 Cessió de l'espai públic de el Mercat de Carme en cas de pluja el dia 20 de març de 2015, per a la celebració de l'Aplec de sardanes

 D2015AJUN001053 29/09/2015 Reducció d'un terç de la jornada amb el 80% de les retribucions per cura de fill.

 D2015AJUN001054 29/09/2015 Cessió d'un espai públic de la Pèrgola de Can Rafart, el dia 10 d'octubre per a celebrar una festa d'aniversari.

 D2015AJUN001055 29/09/2015 PJ ordinadors sobre taula

 D2015AJUN001056 29/09/2015 Contractació de la Sra. Montserrat Duran Roca per suplència de la Sra. Magda Aguaron mestre de la Llar d'Infants.

 D2015AJUN001057 29/09/2015 Hores extraordinàries per treballs de suplència a la treballadora Amina Azzouz.

 D2015AJUN001058 29/09/2015 Inici d'un expedient per a la permuta de béns patrimonials.

 D2015AJUN001059 30/09/2015 Ajornament fraccionament de tributs

 D2015AJUN001060 30/09/2015 Ajornament fraccionament tributs

 D2015AJUN001061 30/09/2015 Sol.licitud de fraccionament IBI

A continuació es dóna compte dels decrets del Museu dictats des de la darrera sessió ordinària del mes de setembre que van del número D2015MUSE000019 al D2015MUSE000019 la relació dels quals va ser facilitada amb la convocatòria, i que els regidors han pogut consultar.

D2015MUSE000019 30/09/2015 Autorització dels serveis extraordinaris del mes de juliol.

**11.- Precs i preguntes.**

PRECS I PREGUNTES

*Torn de precs*

Precs grup CIU

El *Sr. Cusidó* diu que hi ha un prec pendent del ple de juliol que és el següent:

Queda pendent que el Sr. Morales informi si ha passat les qüestions que reivindicaven el veins de la Fornaca referents al Camí de Mataró, als tècnics municipals per al seu estudi i si s’ha fet alguna cosa al respecte.

El *Sr. Morales* diu que demà es presenta el Pla d’Accessibilitat que ha d’acompanyar al de mobilitat i que tenen identificat que hi ha una corba amb molt poca visibilitat i hi ha un deteriorament del paviment, que ja s’ha demanat pressupost a l’empresa que ho ha de fer i que es té calendaritzat per fer abans de final d’any la rotonda del camp de futbol.

El *Sr. Cusidó* diu que va dir que no faria ni precs ni preguntes fins passats els procediments electorals en els que estava immers el país i afegeix que així ho farà. No obstant diu que comentà aquells aspectes de convivència que els sembla que poden comportar perillositat o risc per les persones.

A continuació formula els precs següents:

1. **Vorals Camí de la Cisa**. Comenta que en el voral dret del Camí de la Cisa, direcció a Premià de Dalt, arriba un moment que la vorera desapareix, amuntegada de sauló que es desprèn dels marges del terreny urbanitzable que l’acota, fins i tot en els trams més propers als apartaments de la cisa, sobrepassa la vorera i envaeix els vials dels vehicles. Afegeix que si s’afegeix el mal estat del ferm de rodament, les arrels dels arbres i les pedres que de tant en tant hi rodolen, es té que la comunicació amb Premià de Dalt és un perill pels vianants i pel trànsit rodat. Demana com a prec que es repari com més aviat millor les voreres i es facin les actuacions que siguin necessàries per evitar accidents de persones i vehicles.
2. **Actuació viària Carrer del Mercat**. Comenta que al carrer del Mercat, es va fer una actuació viària, suprimint dues places d’aparcament i senyalitzant l’ús de pas exclusiu dels veïns d’aquest carrer limitant la resta de trànsit rodat. Afegeix que això es va fer entre l’Ajuntament i una part de veïns i que ell no hi va participar per què entenia que moralment no ho havia de fer. Afegeix que ha rebut queixes d’altres veïns en varis sentits que vol exposar com a deure de responsabilitat i per evitar possibles incidents i accidents:
* Diu que les senyals que es van posar per limitar no són adequades, estan mal situades i són incomplertes i els conductors ni les veuen correctament, és un pal de senyal situat al xamfrà esquerra entre el carrer Manuel Moreno i el del Mercat, amb dues senyals molt petites de 25 cm. cadascuna encarades a la pizzeria i que per la seva alçada i tamany passen desapercebudes. A més prèviament al carrer Anselm Clavé hi hauria d’haver un senyal de prohibit girar a la dreta excepte veïns que no hi és. Diu que això fa que els vehicles hi continuïn circulant però sobretot les motocicletes i els vehicles que van al caixer automàtic del mig de la pujada de plaça.
* Aquestes motocicletes, al no haver-hi vehicles estacionats passen a gran velocitat, fins i tot fent filigranes i aquí si que hi ha un problema greu de seguretat, ja que al carrer hi ha gent gran i nens i s’ha vist incrementat tant la velocitat com la freqüència d’aquests vehicles, a banda que cadascun que passa al·lè al veïnatge incompleix la norma de trànsit.

Per això demana com a prec que es revisin les actuacions dutes a terme al carrer del Mercat, que es replantegin els elements de senyalització i que es prenguin les mesures necessàries per evitar accidents de persones i vehicles en aquest espai públic municipal i puntualitza que no ho exposa com a veí, sinó per preveure i evitar situacions de risc als usuaris i a la ciutadania.

El *Sr. Morales* explica que pel que fa al voral del costat dret del Camí de la cisa que és cert i que està sobre de la taula i que s’estan estudiant les possibles solucions. Afegeix que s’han començat a fer reparacions del paviment a aquella zona, sobretot a l’últim tram del Torrent del Blanqueig per què està molt deteriorat (Burriach i Montcabrer) i la següent fase hauria de ser el canvi de rasant que hi ha just a l’acabar els pisos de la Cisa que hi ha un tram en mal estat.

Pel que fa al carrer del Mercat diu que s’hi va fer una actuació, previ diàleg amb els veïns i ja li han advertit que hi ha algunes qüestions que encara s’han de modificar i replantejar per arribar als objectius proposats.

El Sr. Cusidó puntualitza que al carrer Burriach al talús de la part no urbanitzable està caient i es podria utilitzar el sauló per posar a un altra lloc que es necessiti i a l’hora solucionar el problema de la vorera.

Precs grup CUP

El *Sr. Miralles* formula el prec següent:

1. **Festa de la castanyada**. Comenta que aquest proper cap de setmana és la castanyada i que des de l’ Ajuntament s'està impulsant activitats per la diada tradicional de la castanyada a l'entorn de la tradició del Halloween, des de la CUP els agradaria que es fomentés la cultura catalana com a un recurs per poder donar activitat al poble.
2. **Cotxes sobre la vorera**. Comenta que al carrer Mestre Viladrosa cantonada amb carrer Nou paren molts cotxes sobre la vorera provocant que la gent que va al CAP no pugui passar en condicions per la vorera. Demana si es pot fer alguna cosa al respecte.
3. **Revela’t**. Comenta que al Ple passat va demanar informació econòmica sobre el festival Rebela’t i que encara no se’ls ha lliurat

L’alcalde en relació a la castanyada diu que s’haurà de prendre cartes sobre l’assumpte.

Referent al carrer Mestre Viladrosa cantonada amb carrer Nou diu que preocupa i que s’ha de buscar l’equilibri i regular-ho d’alguna manera.

La *Sra. Ruhí* vol puntualitzar que les escoles del poble sí que celebren la castanyada i no Hallowen.

El *Sr. Oliva* referent al Revela’t, diu que el que s’ha fet per estalviar mal entesos és fotocopiar les partides del major que es refereixen al tema per què cadascú ho pugui llegir i entendre .

La regidora està preparant el debat vers aquest tema, que es farà al consell de Cultura que és l’organisme on toca i tots els grups puguin dir el que creguin oportú.

Precs grup PP

La *Sra. Matín-Moreno* formula el precs següents:

1. **Plaques als parcs infantils**. Comenta que s’hauria de col·locar una placa als parcs infantils on digui que no es pot passejar el gos, i que aquest incompliment es pugui sancionar econòmicament.
2. **Queixes diverses.** Comenta que va assistir a la Fira del Bolet, però que no va estar a la inauguració i que es va incorporar més tard. Diu que se l’ha exclòs de les fotos per ser representant del PP. Afegeix que és regidora i que vol que se la tracti com a tal. També ha tingut un problema amb els armaris on guarden els documents del PP al despatx de la oposició ja que se li van buidar sense el seu consentiment. Diu que tampoc li va semblar bé el versot que va fer la CUP contra ella.

L’alcalde diu que no hi ha ningú que li hagi faltat el respecte a la regidora del PP ni que hi hagi la possibilitat que això passi.

Afegeix que quan hi ha una discrepància política és cert que hi pugui haver moments de més tensió però que quan s’ha expressat s’ha fet d’una forma molt civilitzada, democràtica, que pot arribar a ser contundent, però no per això mancada de respecte.

Comenta que determinades posicions i declaracions poden generar més conflicte verbal i que passarà durant tot el mandat, ja que la qüestió nacional serà essent sempre un element de discussió.

Conclou dient que el que s’han d’autoimposar com a regidors d’aquest consistori és una especial atenció als problemes dels ciutadans de Vilassar, de conèixer Vilassar i de detectar allò que a cadascú ha de fer en la posició que li toca, de control, de promoció, de proposta... i més enllà de que cadascú defensi el seu espai polític, en això en la discussió es trobaran.

Li diu a la *Sra. Martín-Moreno* que no hi ha res contra d’ella per ser del Partit Popular.

Precs grup PSC

La *Sra. Bosch* formula el precs següents:

1. **Parcs públics com espai de festes**. Comenta que s’ha detectat que últimament està sorgint una pràctica d’utilització de parcs públics com espai de festes. Diu que està creant un cert neguit i que abans que augmenti aquesta pràctica i esdevingui un problema de convivència veïnal. Demana que s’informi que té pensat fer l’Ajuntament.

El *Sr. Morales* diu que no han notat cap activitat d’aquest tipus

I, sense més temes a tractar, l’alcalde aixeca la sessió, de la qual, com a secretari, n’estenc la present acta.

A Vilassar de Dalt,

 Vist-i-plau

[Firma01-01] [Firma02-01]